2105. ΤΣΕΧΙΑ U19 - ΡΟΥΜΑΝΙΑ U19\nΗ δουλειά που γίνεται στις μικρές ομάδες της Τσεχίας έπιασε τόπο στα προκριματικά και προκρίθηκε στην Elite με τρεις εύκολες νίκες με καλές εμφανίσεις. H Ρουμανία κέρδισε με ευκολία τις δύο πολύ αδύναμες ομάδες του ομίλου (Ανδόρα και Νήσους Φερόες) και προκρίθηκε, αλλά έχασε από τη σχετικά δυνατή Ελβετία. Το 1,90 του άσου είναι δίκαιο και περιμένουμε οι Τσέχοι να δείξουν ότι είναι η καλύτερη ομάδα από τις δύο του ζευγαριού.\n2110. ΙΣΠΑΝΙΑ U19 - ΕΛΛΑΔΑ U19\nΟι Ισπανοί είναι με διαφορά η ανώτερη ομάδα ολόκληρου του θεσμού, κάτοχοι του κυπέλλου και περιμένουμε εύκολα να περάσουν από τον όμιλο. Η εθνική μας θα προσπαθήσει για το καλύτερο δυνατό, αλλά οι πιθανότητες της είναι ελάχιστες. Δικαιολογημένα στο 1,22 ο άσος.\n2122. ΠΓΔΜ U21 - ΙΣΛΑΝΔΙΑ U21\nΣτο κόλπο της πρόκρισης βρίσκονται αμφότερες, στην τρίτη θέση με απολογισμό 2-1-1 η ΠΓΔΜ, στην κορυφή του ομίλου οι αήττητοι Ισλανδοί (3-2-0), στο πρώτο μεταξύ τους παιχνίδι μάλιστα επικράτησαν άνετα με 3-0. Πιο πλήρη ομάδα διαθέτουν οι φιλοξενούμενοι, θα ήμασταν ζεστοί για κάποιο μπετ στο Χ2, αλλά τα σετ είναι καλά ζυγισμένα και δεν μας αφήνουν ιδιαίτερα περιθώρια ενασχόλησης. ----. ΜΑΛΤΑ – ΜΟΛΔΑΒΙΑ\nΦιλική αναμέτρηση, με τις δυο ομάδες να προετοιμάζονται για τα προκριματικά του Μουντιάλ. Δεν κατάφερε κάτι ιδιαίτερο στον όμιλο για τα προκριματικά του Euro η Μάλτα (0-2-8 συνολικά), έδειξε αξιόμαχο πρόσωπο, αλλά παραδοσιακά στερείται ποιότητας, με αποτέλεσμα να βρεθεί στην τελευταία θέση του ομίλου της. Κάκιστη πορεία πραγματοποίησε και η Μολδαβία, με απολογισμό 0-2-8 κατέλαβε και εκείνη την τελευταία θέση στο γκρουπ της, την προσπέρασε μάλιστα ακόμα και το Λιχτενστάιν. Έχει συμπληρώσει πέντε σερί ήττες και 17 ματς χωρίς νίκη (0-5-12) σε επίσημα και φιλικά παιχνίδια, με την ομοσπονδία να δίνει το τιμόνι της ομάδας στον Ιγκόρ Ντομπροβόλσκι, που θα πραγματοποιήσει τώρα το ντεμπούτο του. Δεν υπάρχει κανένας λόγος να ασχοληθούμε με την αναμέτρηση αυτή, προχωράμε παρακάτω. 2125. ΓΑΛΛΙΑ U19 - ΜΑΥΡΟΒΟΥΝΙΟ U19\nΑρκετά μεγάλη η ποιοτική διαφορά των δύο ομάδων, οι Γάλλοι έχουν καλή ομάδα με παίκτες που παίρνουν χρόνο συμμετοχής σε καλές ομάδες και έχουν εμπειρίες, λογικά θα κάνουν ακόμα μία καλή παρουσία με καλές εμφανίσεις. Το Μαυροβούνιο εκτός του ότι είναι αδύναμο δεν θα έχει τις υπηρεσίες έξι σημαντικών παικτών που δεν ταξίδεψαν για το Elite Round. Κάτι παραπάνω από δίκαιο τι 1,30, αλλά σε παιχνίδια ομάδων U19 δεν θα παίζαμε ποτέ τέτοια απόδοση.\n2126. ΣΕΡΒΙΑ U19 - ΔΑΝΙΑ U19\nΗ Σερβία έχει το πλεονέκτημα ότι οι αγώνες θα γίνουν στην χώρα της, στην προκριματική φάση έδειξε ότι βρίσκεται ένα σκαλί κάτω από τις καλές ομάδες του θεσμού (Τσεχία π.χ. που έχασε με 2-4) και αρκετά πιο ψηλά από τις παραδοσιακά κακές και αδύναμες ομάδες (Αρμενία, Εσθονία π.χ. που διέλυσε στα προκριματικά). Ο κόουτς στηρίζεται στη δύναμη της έδρας, βέβαια ότι βρίσκεται στον ίδιο όμιλο με τη Γαλλία κάνει δύσκολη την πρόκριση. Η Δανία είναι στο ίδιο επίπεδο με τους Σέρβους, αναγνωρίζει ότι η Γαλλία είναι το μεγάλο φαβορί του ομίλου, όμως έχει αισιοδοξία ότι θα παλέψει. Σημαντικό το πρώτο ματς με τους Σέρβους, αφού όποια ομάδα το κερδίσει θα έχει πλεονέκτημα απέναντι στην άλλη για να κυνηγήσει τους Γάλλους. Φαβορί του 1,90 η Σερβία εξαιτίας της έδρας της, θα μείνουμε αμέτοχοι.\n2138. ΣΛΟΒΕΝΙΑ U19 - ΡΩΣΙΑ U19\nΗ Σλοβενία έκανε καλές εμφανίσεις και εντυπωσίασε στην προηγούμενη φάση και δίκαια βρίσκεται στο Elite Round. Δεμένη ομάδα, παίκτες που γνωρίζονται καλά και έχουν εμπειρίες και από το εξωτερικό κάποιοι. Χωρίς νίκη και χωρίς ήττα στην προκριματική φάση η Ρωσία, προκρίθηκε με τρεις ισοπαλίες δύσκολα. Έχει αρκετό ταλέντο ως ομάδα, αλλά αυτό δεν φαίνεται ιδιαίτερα στον αγωνιστικό χώρο. Φαβορί οι Ρώσοι, λανθασμένα για εμάς.\n2150. ΠΟΛΩΝΙΑ U19 - ΒΟΡΕΙΑ ΙΡΛΑΝΔΙΑ U19\nΚαλή ομάδα η Πολωνία, πήρε την πρωτιά στην προηγούμενη φάση και έχει ψυχολογία και για τη φάση της Elite. Ο προπονητής της δηλώνει ότι η ομάδα του είναι έτοιμη για την πρόκριση. Η Βόρειος Ιρλανδία είναι αρκετά αδύναμη ομάδα γι’ αυτό το επίπεδο και βρίσκεται εδώ κυρίως λόγω της τύχης που είχε. Το 1,90 της Πολωνίας έχει αξία και είναι στις σκέψεις μας, όμως η έλλειψη εμπειρίας της μας κάνει να περιμένουμε την έναρξη.\n2158. ΠΟΡΤΟΓΑΛΙΑ U19 - ΣΟΥΗΔΙΑ U19\nΜε περίσσια ευκολία έφτασε εδώ η Πορτογαλία με τρείς εύκολες νίκες και δείχνει σε καλή κατάσταση. Επίσης καλή ομάδα η Σουηδία, με παίκτες με αρκετές εμπειρίες κάτι που είναι αρκετά σημαντικό γι’ αυτό το επίπεδο. Περιμέναμε λίγο πιο ισορροπημένο σετ, αφού η διαφορά των ομάδων δεν είναι για 1,40 στον άσο, αλλά για 1,60-1,70.\n2157. ΑΓΓΛΙΑ U19 - ΓΕΩΡΓΙΑ U19\nAκόμα ένα ζευγάρι με μεγάλη ποιοτική διαφορά, η Αγγλία -όπως συνηθώς- διαθέτει αρκετά καλή ομάδα με έμπειρους παίκτες για την ηλικία τους και περιμένουμε καλές εμφανίσεις και μάχη για την πρώτη θέση με την Ισπανία. Η ομάδα της Γεωργία είναι έκπληξη που βρίσκεται ακόμα και σε αυτή τη φάση και θεωρείται ο πιο εύκολος αντίπαλος για την πρεμιέρα των Άγγλων. Ο άσος ακουμπά το 1,30 οριακά και περιμένουμε να επιβεβαιωθεί πολύ εύκολα.\n----. ΠΟΡΤΟΓΑΛΙΑ U21 – ΛΙΧΤΕΝΣΤΑΪΝ U21\nΗ Πορτογαλία, που μετράει 5-0-0 ως τώρα στον όμιλο με τέρματα 19-1, υποδέχεται το Λιχτενστάιν του 0-0-6 με τέρματα 0-21, η έκταση της νίκης των γηπεδούχων θα εξαρτηθεί αποκλειστικά από τις διαθέσεις τους.\n2163. ΡΩΣΙΑ U21 - ΑΖΕΡΜΠΑΪΤΖΑΝ U21\nΚάκιστη η ως τώρα πορεία της Ρωσίας (1-0-3), μόνο μαθηματικές οι ελπίδες της πια για να προλάβει τη δεύτερη θέση, θα πορευτεί στο εξής με νέο τεχνικό, τον Νικολάι Πισάρεφ. Ούτε το Αζερμπαϊτζάν διατηρεί ουσιαστικές ελπίδες πρόκρισης (2-0-5), έκανε πάντως τη ζημιά στην προσεχή της αντίπαλο με τη νίκη που πέτυχε το Νοέμβριο (3-0). Υποθέτουμε ότι οι Ρώσοι θα προσπαθήσουν να εξαντλήσουν τις όποιες ελπίδες τους και θα επιδιώξουν να κάνουν ένα νέο ξεκίνημα με τον καινούργιο προπονητή, αλλά το 1,20 του άσου είναι ξεκάθαρα προς αποφυγή.\n2164. ΕΣΘΟΝΙΑ – ΝΟΡΒΗΓΙΑ\nΔοκιμές θα κάνουν και οι δύο προπονητές αφού Εσθονία και Νορβηγία δεν θα συμμετέχουν στο EURO της Γαλλίας. Κυρίως η Νορβηγία δηλαδή που έδειξε ικανή με την πορεία της στον όμιλο αλλά στα κρίσιμα μπαράζ με την Ουγγαρία δεν ήταν αντάξια των προσδοκιών. Περιμένουμε ματς με χαμηλό τέμπο και σκορ, κάτι που συνηθίζεται να βλέπουμε στους αγώνες της Εσθονίας (9/10NG & under 2,5 στον όμιλο). Ο συνδυασμός NG & under 3,5 στο 1,73 του Stoiximan δείχνει ως η επικρατέστερη επιλογή. 2172. ΑΥΣΤΡΙΑ U19 - ΣΛΟΒΑΚΙΑ U19\nΈχει σχετικά καλή ομάδα η Αυστρία, όμως δεν φοβίζει, θα παλέψει για την πρόκριση όμως δεν είναι το πρώτο φαβορί. 2-1-0 στην προηγούμενη φάση και δίκαια προκρίθηκε, σε κάποια ματς παρουσίασε καλό ποδόσφαιρο. Η Σλοβακία κέρδισε τη Βόρειο Ιρλανδία και προκρίθηκε, η τύχη την βοήθησε, είναι ένα σκαλί κάτω από τις υπόλοιπες ομάδες. Ο άσος στο 1,80 θεωρείται δίκαιος.\n2173. ΑΛΒΑΝΙΑ U21 - ΕΛΛΑΔΑ U21\nΚρίσιμο ματς για τις δυο ομάδες που κυνηγούν τη δεύτερη θέση. Η Αλβανία με απολογισμό 2-2-2 καταλαμβάνει για την ώρα την -υπό προϋποθέσεις- προνομιούχο θέση, στο -2 βρίσκεται η Ελλάδα, έχοντας όμως και δυο παιχνίδια λιγότερα (2-0-2). Ποιοτικότερο σύνολο διαθέτει η Ελλάδα, αλλά και η Αλβανία δεν δείχνει αμελητέα ποσότητα (έχει χάσει μόνο από την ασυναγώνιστη Πορτογαλία ως τώρα) ενώ έχει τον παράγοντα έδρα στα υπέρ της, για τριπλή μας φαίνεται όπως άλλωστε υποδηλώνουν και τα ισορροπημένα σετ που κυκλοφορούν.\n2174. ΙΣΠΑΝΙΑ U21 - ΚΡΟΑΤΙΑ U21\nΜατς με φόντο την πρώτη θέση του γκρουπ, στο +1 βρίσκονται για την ώρα οι Ισπανοί. Μετρούν 4-1-0 ως τώρα, νίκησαν μάλιστα την Κροατία στην έδρα της με 3-2 στο τελευταίο παιχνίδι τους το Νοέμβριο. Η Κροάτες έχουν απολογισμό 4-0-1, χάνοντας μέχρι στιγμής μόνο από την Ισπανία, θα προσπαθήσουν να πάρουν το αίμα τους πίσω προκειμένου να ξαναπεράσουν στην κορυφή. Ποιοτικότερο σύνολο διαθέτουν οι Ισπανοί, το 1,20 του άσου όμως παραείναι χαμηλό για τα δεδομένα του αγώνα, μπορούμε να κοιτάξουμε προς τα πολλά τέρματα, έχοντας κατά νου το πώς προσέγγισαν αμφότερες το πρώτο μεταξύ τους παιχνίδι.\n2181. ΤΣΕΜΝΙΤΣΕΡ – ΚΟΤΜΠΟΥΣ\nΗ Τσέμνιτσερ (6-5-4 εντός) κέρδισε με 2-0 την Έρφουρτ μετά από δέκα σερί ανεπιτυχή αποτελέσματα, έπαιξε καλά και δίκαια κέρδισε. Παραμένει πολύ κοντά στην επικίνδυνη ζώνη και θα πρέπει να συνεχίσει τις καλές εμφανίσεις για να ξεφύγει από τη μάχη της σωτηρίας. Η Κότμπους (4-8-3 εκτός) έμεινε στο 0-0 με τη Βέχεν και συμπλήρωσε τέσσερα ματς χωρίς ήττα. Για την ισοπαλία και το μηδέν στην άμυνα κατέβηκε και το πέτυχε. Δύσκολο ματς, το under 2,5 στο 1,50 είναι χαμηλά, απολύτως λογικό και διαβασμένο από τους μπουκ.\n2201. ΕΛΛΑΔΑ – ΜΑΥΡΟΒΟΥΝΙΟ\nΗ φράση «χειρότερα δε γίνεται» έχει γραφτεί και ειπωθεί άπειρες φορές για την εθνική μας ομάδα, όμως κάθε φορά μας αποδεικνύει το αντίθετο. Πλέον, με το Σκίμπε στο τιμόνι, το αντιπροσωπευτικό μας συγκρότημα καλείται να επαναφέρει το στυλ ποδοσφαίρου που ανέβασε επίπεδα την Ελλάδα, με την άμυνα να αποτελεί το κύριο μέλημα του Γερμανού τεχνικού. Απογοήτευσε και το Μαυροβούνιο στον όμιλο, κερδίζοντας μόνο τις αδύναμες Μολδαβία (δις) και Λιχτενστάιν, έμεινε από νωρίς εκτός μάχης για ένα εισιτήριο για το ερχόμενο EURO και φυσικά άλλαξε προπονητή, με τον Τουμπάκοβιτς να αναλαμβάνει τα ηνία της εθνικής. Με 7/10 under 2,5 ολοκλήρωσαν τον όμιλο οι δύο ομάδες, οι οποίες ποτέ δε φημίζονταν για το επιθετικό τους στυλ. Σημαντικό φιλικό τεστ για Ελλάδα και Μαυροβούνιο, θα αποτελέσει την έναρξη της προετοιμασίας τους ενόψει των προκριματικών του Μουντιάλ και το under 2 έχει τον πρώτο λόγο στο 1,95 της Bet365. 2187. ΙΡΛΑΝΔΙΑ U21 - ΙΤΑΛΙΑ U21\nΣτο κόλπο της πρόκρισης βρίσκονται αμφότερες, στην τέταρτη θέση η Ιρλανδία (3-0-2), με νίκη πιάνει τη Σλοβενία στη δεύτερη, στην κορυφή του ομίλου η Ιταλία (4-1-0), δείχνει ικανή να πάρει το απευθείας εισιτήριο για την επόμενη φάση, με την άμυνα της να είναι το μεγάλο της όπλο (8-1 τα τέρματα της ως τώρα). Σωστό φαβορί του 2,20 οι Ιταλοί, δεν έχουμε πάντως να διάθεση να μπλέξουμε, αφού και με την ισοπαλία θα είναι ευχαριστημένοι, το πρόγραμμα τους στη συνέχεια είναι πολύ εύκολο.\n2186. ΟΥΓΓΑΡΙΑ U21 - ΙΣΡΑΗΛ U21\nΙσόβαθμες οι δυο ομάδες, διατηρούν ελπίδες για τη δεύτερη θέση. Η Ουγγαρία μετράει 2-1-2 ως τώρα, μονόδρομος η νίκη απέναντι στο Ισραήλ (2-1-1) από τη στιγμή που έχει ένα ματς λιγότερο από την προσεχή της αντίπαλο. Οι φιλοξενούμενοι έχουν αρκετά καλή παρουσία ως τώρα στο γκρουπ, η μοναδική τους ήττα ήρθε από την Πορτογαλία. Δύσκολο για πρόβλεψη ματς, ένα κλικ παραπάνω θα δώσουμε στο Χ2 παρά στον άσο, μιας και οι γηπεδούχοι θα παραταχθούν με ανανεωμένο ρόστερ, αφού πολλοί από τους ποδοσφαιριστές της ομάδας προωθήθηκαν τον τελευταίο καιρό στη «μεγάλη» εθνική.\n2198. ΟΛΛΑΝΔΙΑ U19 - ΟΥΚΡΑΝΙΑ U19\nΗ Ολλανδία με 2-1-0 προκρίθηκε εύκολα, η ισοπαλία ήταν με τη δυνατή Γαλλία, ενώ διέλυσε Γιβραλτάρ και κέρδισε εύκολα το Λιχτενστάιν. Έχει καλή ομάδα όπως πάντα και στόχος της δεν θα μπορούσε να ήταν άλλος από την πρόκριση. Η Ουκρανία παίζει μόνιμα επιθετικά και μέχρι τώρα αυτό την έχει βοηθήσει, αλλά δεν περιμένουμε να ισχύσει αυτό και στην συγκεκριμένη φάση. Το over 2,5 στο 1,70 είναι διαβασμένο και οριακά αποδεκτό.\n2209. ΤΟΥΡΚΙΑ – ΣΟΥΗΔΙΑ\nΤόσο η Τουρκία όσο και η Σουηδία τερμάτισαν στην 3η θέση των ομίλων τους στα προκριματικά αλλά αμφότερες θα τις δούμε στα τελικά του EURO στα γήπεδα της Γαλλίας τον Ιούνιο. Η μεν Τουρκία προκρίθηκε σαν καλύτερη 3η ενώ η Σουηδία χρειάστηκε να ξεπεράσει στα μπαράζ το εμπόδιο της Δανίας. Φυσικά τίποτα από όλα αυτά δε θα είχαν γίνει αν δεν υπήρχε στις τάξεις της ο κορυφαίος ποδοσφαιριστής της χώρας, Ζλάταν Ιμπραΐμοβιτς. Ο 1ος σκόρερ της στα προκριματικά (11 γκολ σε 10 αγώνες) δεν θα δώσει το παρών στην Αντάλια προκειμένου να γεμίσει τις μπαταρίες του. Στο 1,90 βρίσκουμε τον άσο στον Stoiximan για την Τουρκία που η παρουσία του Φατίχ Τερίμ στον πάγκο της δεν αφήνει υπόνοιες χαλαρότητας. 2202. ΟΥΚΡΑΝΙΑ – ΚΥΠΡΟΣ\nΜε όπλο την εξαιρετική ανασταλτική της λειτουργία (τέταρτη καλύτερη όλων των ομίλων), η Ουκρανία κατάφερε μέσω των μπαράζ να εξασφαλίσει το εισιτήριο για τα γήπεδα της Γαλλίας και θα δώσει το παρών για δεύτερη διαδοχική φορά σε τελικά ενός EURO. Η Κύπρος ήταν εξαιρετική στα προκριματικά, αλλά της στοίχισε ο μετριότατος εντός έδρας απολογισμός της, αφού έμεινε μόλις τέσσερις βαθμούς πίσω από την τρίτη Βοσνία-Ερζεγοβίνη. Με νέο τεχνικό το Χριστάκη Χριστοφόρου ξεκινάει την προετοιμασία της για τα προκριματικά του ερχόμενου Μουντιάλ, όπου θα προσπαθήσει να πραγματοποιήσει μία πορεία αντίστοιχη της φετινής. Υπάρχει διαφορά δυναμικότητας ανάμεσα στις δύο ομάδες, η ομάδα του Φομένκο εντυπωσίασε με την άμυνά της στα προκριματικά και θα δώσει μεγαλύτερη βαρύτητα στο ματς απ’ ότι η Κύπρος, καθώς προετοιμάζεται σιγά-σιγά για το μεγάλο καλοκαιρινό ραντεβού. Μπορεί να κατακτήσει ακόμα μία νίκη με μηδέν παθητικό η Ουκρανία, επιλογή που βρίσκεται σε απόδοση 1,90 στην Bet365.\n2200. ΔΑΝΙΑ – ΙΣΛΑΝΔΙΑ\nΗ μεν Ισλανδία εντυπωσίασε με τα κατορθώματα της αφού προκρίθηκε σαν 2η σε όμιλο με Τσεχία, Τουρκία και Ολλανδία έχοντας την καλύτερη άμυνα και τη 2η καλύτερη επίθεση. Η δε Δανία απέτυχε στα μπαράζ με τη Σουηδία και έτσι θα παρακολουθήσει από το σπίτι της το EURO της Γαλλίας. Σε αυτό το φιλικό μάλιστα θα κάνει ντεμπούτο ο Νορβηγός Χαρέιντε αφού ο Όλσεν αποτέλεσε παρελθόν μετά από 15 χρόνια. Οι αποδόσεις της κόντρας των γηπεδούχων προκαλούν, στο 1,85 προσφέρεται στην Bet365 το ασιατικό διπλό +0,75.\n----. ΓΕΡΜΑΝΙΑ U21 – Ν. ΦΕΡΟΕΣ U21\nΟποιοδήποτε άλλο αποτέλεσμα πλην της νίκης των Γερμανών (5-0-0, 20-3 τέρματα) απέναντι στα Νησιά Φερόες (0-0-4, 0-12 τέρματα) θα είναι τεράστια έκπληξη, η έκταση του σκορ θα εξαρτηθεί αποκλειστικά από τις διαθέσεις των «Πάντσερ». Προσφορές στον Stoiximan με 0% Γκανιότα στα παιχνίδια, Πριμ στο Παρολί και 100% Bonus Επιτροφή χρημάτων αν το παιχνίδι λήξει 0-0 και αν χαθεί το παρολί σου για 1 παιχνίδι!\n2207. ΤΣΕΧΙΑ – ΣΚΩΤΙΑ\nΜε χαρακτηριστική άνεση κατέκτησε την κορυφή του πρώτου ομίλου η Τσεχία, αφήνοντας πίσω της Ισλανδία, Τουρκία και Ολλανδία. Εντυπωσιακό το γεγονός πως σκόραρε στις 9/10 αγωνιστικές, όπως και το ότι η εστία της παραβιάστηκε σε όλα τα ματς των προκριματικών, έχοντας τη χειρότερη άμυνα από τις 24 ομάδες που θα βρεθούν στα γήπεδα της Γαλλίας. Μπορεί να μην μπήκε ούτε στα μπαράζ η Σκωτία, ωστόσο έχοντας να αντιμετωπίσει ομάδες όπως οι Γερμανία, Πολωνία και Ιρλανδία, μάλλον θα πρέπει να είναι ευχαριστημένη από το ότι πάλεψε ως το τέλος. Σκόραρε με άνεση, διαθέτοντας την έκτη καλύτερη επίθεση όλων των ομίλων, βρίσκοντας δίχτυα στα 9/10 ματς. Με τα δεδομένα αυτά, το αμφίσκορο μοιάζει ως η μόνη λύση στο ματς, επιλογή που προσφέρεται σε απόδοση 2,00 στον Stoiximan, ο οποίος επανέφερε τις καταθέσεις με paysafecard! 2210. ΟΥΑΛΙΑ - ΒΟΡΕΙΑ ΙΡΛΑΝΔΙΑ\nΔύο από τις εκπλήξεις των προκριματικών κοντράρονται σε φιλικό προετοιμασίας ενόψει του EURO2016. Η Ουαλία εντυπωσίασε στον όμιλο, αφήνοντας πίσω της ομάδες όπως η Βοσνία-Ερζεγοβίνη και το Ισραήλ και επιστρέφει σε μεγάλη διοργάνωση μετά από 58 χρόνια απουσίας. Λιγότερο καιρό έλειψε η Βόρειος Ιρλανδία (30 χρόνια), η οποία τερμάτισε πρώτη στο γκρουπ της, έχοντας την καλύτερη επίθεση του ομίλου με 16 γκολ ενεργητικό. Παρότι θα λείψουν οι Μπέιλ και Ράμσεϊ από τους γηπεδούχους, θεωρούμε πως μπορεί να επιβεβαιωθεί το αμφίσκορο, με την ψυχολογία των δύο ομάδων να βρίσκεται στα ύψη. Σε απόδοση 2,05 βρίσκουμε το GG στον Stoiximan, ο οποίος επανέφερε τις καταθέσεις με paysafecard! 2208. ΙΤΑΛΙΑ – ΙΣΠΑΝΙΑ\nΟι δύο φιναλίστ του EURO 2012 κοντράρονται σε φιλικό επίπεδο ενόψει του EURO 2016. Η Ιταλία με τον Αντόνιο Κόντε στο τιμόνι δεν έσκισε με την απόδοση της στα προκριματικά, αλλά παίζοντας ως γνήσια «σκουάντρα ατζούρα» έπαιρνε το αποτέλεσμα που ήθελε, με την άμυνα της πάντως να προβληματίζει τον ομοσπονδιακό τεχνικό. Πολλά τα σενάρια για το μέλλον του στον πάγκο της εθνικής ομάδας και όπως φαίνεται δύσκολα θα παραμείνει στο τιμόνι της Ιταλίας μετά το ευρωπαϊκό πρωτάθλημα. Μία ήττα παραλίγο να βάλει σε μπελάδες την Ισπανία αναφορικά με την πρόκριση στα γήπεδα της Γαλλίας, ωστόσο, οι πρωταθλητές Ευρώπης έδειξαν την αξία του στη συνέχεια και με χαρακτηριστική άνεση κατέκτησαν την πρώτη θέση του ομίλου. Ομάδες με δεδομένη επιθετική ποιότητα, αλλά και αρκετή αφέλεια στην άμυνα, ειδικά οι γηπεδούχοι. Το γεγονός πως πρόκειται για φιλικό παιχνίδι μειώνει την πίεση στις δύο πλευρές και το αμφίσκορο μοιραία μοιάζει ως η μοναδική λύση στο ματς, επιλογή που προσφέρεται σε απόδοση 2,00 στον Stoiximan, ο οποίος επανέφερε τις καταθέσεις με paysafecard! 2211 ΣΕΝΤ ΠΑΤΡΙΚΣ – ΝΤΑΝΤΑΛΚ\nΜετά την ήττα της πρεμιέρας από τη Γκάλγουεϊ, η Σεντ Πάτρικς σοβαρεύτηκε, με αποτέλεσμα να κάνει το 3/3 απέναντι σε Λόνγκφορντ, Μποέμιαν και Σάμροκ, χωρίς μάλιστα να δεχθεί ούτε ένα τέρμα. Η Ντάνταλκ (3-0-1) έρχεται από την πρώτη της ήττα στο πρωτάθλημα (0-1 εντός από την Κορκ), υστέρησε στο δημιουργικό κομμάτι και το αποτέλεσμα κρίνεται δίκαιο. Διαφωνούμε με τον καθαρό φαβοριτισμό των φιλοξενούμενων, η ως τώρα εικόνα τους δεν δείχνει ότι θα μπορέσουν να κυριαρχήσουν όπως πέρυσι εντός των συνόρων, οι γηπεδούχοι έρχονται από καλό σερί και είναι ικανοί για κάποιο θετικό αποτέλεσμα, μια χαρά το 1,925 της Bet365 για τον ασιατικό άσο +0,25.\n2212. ΟΥΡΑΚΑΝ – ΑΛΝΤΟΣΙΒΙ\nΕξ αναβολής παιχνίδι της 3ης αγωνιστικής. Ανταποκρίνεται στο επιβαρυμένο πρόγραμμα η Ουρακάν, μετράει τέσσερις νίκες στα ισάριθμα τελευταία παιχνίδια της στο πρωτάθλημα με το συνολικό της απολογισμό να διαμορφώνεται στο 4-1-1. Η Αλντοσίβι από την άλλη μετά το καλό ξεκίνημα (2/2 νίκες) έχει κάτσει εσχάτως, αγνοεί το τρίποντο στα πιο πρόσφατα πέντε (0-3-2), τα τρία τελευταία μάλιστα ήταν όλα ισοπαλίες. Το μομέντουμ δείχνει προς τα αριστερά, οριακό πάντως μας φαίνεται το 1,85 του άσου. 1423. ΒΟΛΙΒΙΑ – ΚΟΛΟΜΒΙΑ\nΜέτριο σύνολο αυτό της Βολιβίας, ήδη αντικατοπτρίζεται στη συγκομιδή της στον όμιλο των προκριματικών (1-0-3), μοναδικός σύμμαχός της το υψόμετρο τη Λα Παζ όταν αγωνίζεται εντός έδρας. Μέτρια όμως και η παρουσία των Κολομβιανών μέχρι στιγμής (1-1-2), κρίσιμα για το μέλλον της τα ματς με Βολιβία και Εκουαδόρ, θα ήθελε να ξεκινήσει με τρεις πόντους της ανάκαμψή της. Αρκετά πιο ποιοτική ομάδα η Κολομβία, έχει τα «όπλα» για να πάρει το τρίποντο (2,35/Stoiximan). 2213. ΓΑΛΛΙΑ U21 - ΣΚΩΤΙΑ U21\nΈχει θέματα ως τώρα στον όμιλο η Γαλλία, μετράει 3-1-1 με γκέλες απέναντι σε ΠΓΔΜ (2-2 εκτός) και Ισλανδία (ήττα με 2-3 εκτός), με αποτέλεσμα να βρίσκεται στη δεύτερη θέση. Η Σκωτία (1-2-1) μαθηματικά διατηρεί ελπίδες για να βρεθεί στη δυάδα, χρειάζεται όμως οπωσδήποτε κάποιο θετικό αποτέλεσμα απέναντι στους Γάλλους για να μείνει ζωντανή. Καλές αποστολές κατεβάζουν και οι δυο ομάδες, η Γαλλία σαφώς και είναι το φαβορί για τη νίκη, αλλά δεν μπορεί να γίνει σοβαρή κουβέντα με τον άσο στο 1,20.\n1422. ΙΣΗΜΕΡΙΝΟΣ – ΠΑΡΑΓΟΥΑΗ\nΣαρωτικό το Εκουαδόρ στο ξεκίνημα των προκριματικών, μετράει 4/4 νίκες και παρότι απομένουν ακόμα 14 αγωνιστικές, φαίνεται πως οδεύει ολοταχώς για την πρόκριση στο Μουντιάλ. Μεγάλο του όπλο η έδρα, όπου δε χάνει εδώ και 10 ματς προκριματικών (9-1-0), ενώ διαθέτει και την κορυφαία άμυνα με μόλις 2 τέρματα παθητικό. Το ίδιο εξαιρετική είναι και η ανασταλτική λειτουργία της Παραγουάης, η οποία τα πηγαίνει καλά έως τώρα και μακριά από το σπίτι της παίζει πάντα με στόχο να πάει το ματς σε αργό τέμπο και να διατηρήσει ανέπαφη την εστία της. Περιμένουμε ακόμα ένα παιχνίδι όπου θα επικρατήσει η τακτική, με το under 2,25 να αποτελεί επιλογή σε απόδοση 1,825 στην Bet365.\n2215. ΧΙΛΗ – ΑΡΓΕΝΤΙΝΗ\nΚομβικής σημασίας η συγκεκριμένη αναμέτρηση με τους γηπεδούχους να θέλουν να παραμείνουν αήττητοι στο σπίτι τους σκαρφαλώνοντας παράλληλα ακόμα περισσότερο στο βαθμολογικό πίνακα. Με ψυχολογία η Αργεντινή μετά και την πρώτη της νίκη, φυσικά αυτή δεν αποτελεί αξιόπιστο δείγμα μιας και η ομάδα του Μαρτίνο δεν μας έχει συνηθίσει σε καλές εμφανίσεις το τελευταίο διάστημα. Προκλητικές οι τιμές του άσου, πιο ασφαλής η επιλογή του ασιατικού +0,25 στην απόδοση 1,775 της Βet365.\n2216. ΠΕΡΟΥ – ΒΕΝΕΖΟΥΕΛΑ\nΕυκαιρία νίκης για το Περού το οποίο φαίνεται πως βρίσκεται σε αρκετά καλύτερη κατάσταση. Πλήρεις και με πολύ καλή 18άδα η ομάδα του Γκαρέκα η οποία μέσα στην έδρα της παρουσιάζεται αρκετά αξιόμαχη σε αντίθεση με τους φιλοξενούμενους των οποίων η αποστολή έδωσε… ραντεβού κατευθείαν στη Λίμα με τη πρώτη προπόνηση να πραγματοποιείται με μόλις τρεις ποδοσφαιριστές. Τον ασιατικό άσο -0,75 επιλέξαμεστην απόδοση 1,775 της Bet365.


Ελλάδα - Βοσνία & Ερζεγοβίνη ζωντανά στο Open στις 21:45 | OPEN Beyond\nΕλλάδα - Βοσνία & Ερζεγοβίνη ζωντανά στο Open στις 21:45\nΕλλάδα - Βοσνία & Ερζεγοβίνη ζωντανά στο Open με Στράτο Αποστολάκη\nΗ προσπάθεια της ανανεωμένης ομάδας του Φαν'τ Σιπ στα UEFA European Qualifiers συνεχίζεται και το Open είναι πάντα δίπλα στην Εθνική Ελλάδας! Κόντρα στην ισχυρή Βοσνία & Ερζεγοβίνη η Εθνική Ομάδα αναζητά την επιστροφή στις νίκες, στο παιχνίδι για την προκριματική φάση του Euro 2020 που θα μεταδοθεί ζωντανά από το Open σε περιγραφή του Αλέξη Σπυρόπουλου και σχόλιο του Στράτου Αποστολάκη, την Τρίτη στις 21:45!\nΤο pre game show του Open θα αρχίσει στις 21:00: Η Χριστίνα Βραχάλη θα είναι στην παρουσίαση, ενώ ο Γιώργος Τσαντάκης και ο Πάνος Βόγλης θα βρίσκονται στο ΟΑΚΑ και θα έχουν τον συντονισμό της συζήτησης με ένα πρόσωπο από το επιτελείο της Εθνικής και του ρεπορτάζ. Ο Γρηγόρης Ατρείδης και ο Μιχάλης Τσίγκρης θα μας ενημερώσουν για τις συνθέσεις των ομάδων, ενώ στο ρεπορτάζ της εξέδρας των VIP θα είναι ο Γιώργος Σόμπολος. Επίσης, θα προβληθούν αποκλειστικές δηλώσεις του Τάσου Δώνη, του Τάσου Μπακασέτα και του Μιραλέμ Πιάνιτς, καθώς και των προπονητών της Ελλάδας και της Βοσνίας στην κάμερα του Open.


a-P e l l a: Ίδρυση πρότυπου ΕΠΑ.Λ. στην Κρύα Βρύση\n«ΑΝΑΒΑΘΜΙΣΗ ΣΤΟΝ ΤΟΜΕΑ ΤΗΣ ΕΚΠΑΙΔΕΥΣΗΣ\nΣΤΗΝ ΠΕΡΙΦΕΡΕΙΑΚΗ ΕΝΟΤΗΤΑ ΠΕΛΛΑΣ»\nΗ κοινή υπουργική απόφαση δημοσιεύτηκε στο ΦΕΚ 3019/Β/16-6-2022\nΕιδικότερα στο Π.ΕΠΑ.Λ. Κρύας Βρύσης θα λειτουργήσουν οι παρακάτω τομείς:\ni)Γεωπονίας, Τροφίμων και Περιβάλλοντος,\nΟι ενδιαφερόμενες και οι ενδιαφερόμενοι για περισσότερες πληροφορίες σχετικά με εγγραφές και τα προγράμματα σπουδών του Π.ΕΠΑ.Λ. Κρύας Βρύσης (αλλά και του ΕΠΑ.Λ. Κρύας Βρύσης) μπορούν να στέλνουν ηλεκτρονικό μήνυμα στο mail@epal-kr-vrysis.pel.sch.gr ή να επισκέπτονται στην ιστοσελίδα του σχολείου http://epal-kr-vrysis.pel.sch.gr/ ή μέσω Facebook https://www.facebook.com/epalkryavrysi/.\nΘα ήταν παράλειψή μου να μην ευχαριστήσω όλους όσοι στάθηκαν αρωγοί σε όλη αυτή την προσπάθεια για να έρθει το επιθυμητό αποτέλεσμα ξεκινώντας από την Περιφερειακή Διεύθυνση Κεντρικής Μακεδονίας και τον Αναπλ. Διευθυντή κ. Μπαχαράκη Θωμά καθώς επίσης και την Διεύθυνση Δευτεροβάθμιας Εκπαίδευσης Πέλλας τους οποίους θεωρώ δεδομένο ότι θα τους έχουμε δίπλα μας και στη λειτουργία του Π.ΕΠΑ.Λ Κρύας Βρύσης.\nΑναρτήθηκε από Πέτρος Κάνος στις 7:23:00 π.μ.\nΕτικέτες Αρχική σελίδα, Ίδρυση, Κρύα Βρύση, Πρότυπο ΕΠΑ.Λ., στην κοινωνία


Mammal Hands στην «Α» / «Η βρετανική κυβέρνηση συνέστησε στους καλλιτέχνες να αλλάξουν δουλειά» | Αυγή\nMammal Hands στην «Α» / «Η βρετανική κυβέρνηση συνέστησε στους καλλιτέχνες να αλλάξουν δουλειά»\n«Δεν σκεφτόμαστε ποτέ στο πλαίσιο ιδιωμάτων όταν παίζουμε και έτσι είναι φυσικό να αναδεικνύονται όλες οι επιρροές μας»\nΠριν από όλα είστε μια «οικογενειακή υπόθεση», δύο αδελφοί και ένας φίλος τους, έτσι δεν είναι;\nΝαι, εγώ και ο Jordan είμαστε αδέλφια και μετά από τόσο χρόνο που έχουμε περάσει μαζί σε ένα αυτοκίνητο στις περιοδείες μας αισθανόμαστε σαν να είμαστε και οι τρεις αδέλφια.\nΤι σας έκανε λοιπόν εσάς τα δύο αδέλφια να αρχίσετε να παίζετε τα συγκεκριμένα όργανα, το σαξόφωνο και το πιάνο;\nΗ απάντηση σε αυτή την ερώτηση είναι πολύ προσωπική και διαφορετική για τον καθένα μας. Ο Jordan άρχισε να παίζει σαξόφωνο σχετικά μεγάλος, ενώ πριν έπαιζε πιάνο και κιθάρα, και εγώ έπαιζα μεν πιάνο από μικρός αλλά ομολογουμένως άρχισα να το παίρνω πιο σοβαρά όταν σχηματίσαμε το γκρουπ.\nΠώς αποφασίσατε, αντίθετα με τους περισσότερους νέους μουσικούς στην εποχή μας, να αρχίσατε να παίζετε jazz αντί για rock ή κάτι ανάλογο;\nΔεν νομίζω ότι αποφασίσαμε να γίνουμε jazz μουσικοί και ούτε καν τώρα δεν θεωρούμε τους εαυτούς μας τέτοιους. Αλλά η jazz επέχει κεντρική θέση στη σύγχρονη εξέλιξη των οργάνων που παίζουμε και έτσι το να ασχοληθούμε με αυτήν, μαζί, βέβαια, και με πολλά άλλα ιδιώματα, ήταν σημαντικό για εμάς. Το συνολικό αυτοσχεδιαστικό ύφος μας, που καθένας μας καλλιέργησε για τον εαυτό του, άρα και για το γκρουπ, βασίζεται στη μελέτη διαφορετικών μουσικών προσεγγίσεων αλλά και της εξερεύνησης των μεταξύ τους σχέσεων.\nΔεν σας λείπει το κοντραμπάσο ή έστω το ηλεκτρικό μπάσο που θα σας έκανε ένα «κανονικό» jazz κουαρτέτο; Και δεν νομίζω ότι ο λόγος ήταν επειδή δεν μπορούσατε να βρείτε έναν κοντραμπασίστα...\nΔεν μας λείπει καθόλου και είμαστε πολύ ευχαριστημένοι που δεν είμαστε «κανονικό» jazz συγκρότημα. Κάνουμε κάτι δικό μας και για εμάς τους ίδιους τουλάχιστον λειτουργεί απόλυτα. Στο ξεκίνημα είχαμε συζητήσει το να έχουμε μπασίστα, αλλά μετά από τις πρώτες συναυλίες μας ως τρίο συνειδητοποιήσαμε ότι δεν θέλαμε να αλλάξουμε την ισορροπία ανάμεσα στις δυναμικές μας. Το να έχεις παραμέτρους και όρια σε αυτό που κάνεις είναι όμορφο και συχνά απελευθερωτικό.\nΘα λέγατε ότι παίζετε jazz ή απλώς σύγχρονη μουσική που είναι επηρεασμένη κυρίως από αυτήν;\nΑνεπιφύλακτα το δεύτερο, δεν σκεφτόμαστε ποτέ στο πλαίσιο ιδιωμάτων όταν παίζουμε και έτσι είναι φυσικό να αναδεικνύονται όλες οι επιρροές μας, είτε πρόκειται για τον John Coltrane και τον Max Cooper είτε για τον... Bob Dylan.\nΠοιοι είναι λοιπόν οι jazz μουσικοί που σας επηρέασαν αλλά και ποια άλλα ιδιώματα συνδιαμόρφωσαν μαζί με την jazz τη μουσική σας;\nΚάποιοι από τους jazz μουσικούς που αγαπάμε πολύ είναι οι John Coltrane, Miles Davis, Art Blakey, Lee Morgan και Yusuf Lateef αλλά έχουμε επίσης επηρεαστεί πολύ από το rock, το hip-hop, την ηλεκτρονική μουσική, την κλασική ινδική, την ιρλανδική folk αλλά ακόμα και από το λεγόμενο «μαθηματικό» rock όπως και από την ιαπωνική μουσική.\nΠαρότι η μουσική σας είναι πολύ προσωπική, πρωτότυπη, τολμηρή, ακόμα και πρωτοποριακή κάποιες φορές, η μελωδία με την κλασική, τυπική της έννοια παίζει πολύ σημαντικό ρόλο σε αυτήν. Έτσι δεν είναι;\nΑκριβώς έτσι. Τα μελωδικά θέματα έχουν πολύ μεγάλη σημασία για εμάς και όχι μόνον ως προς το σαξόφωνο αλλά σε κάθε έκφανση της μουσικής μας. Νομίζω ότι και οι τρεις μας, σε διαφορετικούς χρόνους, προσπαθούμε να είμαστε μελωδικοί, αρμονικοί αλλά ακόμα και ρυθμικοί. Αυτό είναι ένα ακόμα στοιχείο που προέκυψε από το ότι δεν έχουμε μπασίστα, μας έκανε όλους να «εφεύρουμε» τη θέση μας στο γκρουπ, κάτι που προσέδωσε στον ήχο μας αρκετά μεγάλη ευελιξία.\nΓιατί δώσατε τον τίτλο “Ιθάκη” («Ithaca») στο πρώτο κομμάτι του δίσκου, έχει κάποιαν ιδιαίτερη σημασία για εσάς; Και με την ευκαιρία, είναι ελληνικής προέλευσης οι μελωδικές γραμμές των «Spiral Stair» και «Riddle» ή είναι η ιδέα μου;\nΕδώ πρέπει να πούμε ότι ο Jordan και εγώ είμαστε κατά το ήμισυ, από την πλευρά της μητέρας μας, ελληνικής καταγωγής και ακούμε και οι δύο ελληνική παραδοσιακή μουσική, οπότε σίγουρα οι κλίμακες και οι μελωδικοί τρόποι της έχουν υπεισέλθει, ακόμα και υποσυνείδητα, στη μουσική μας. Δώσαμε τον τίτλο “Ιθάκη” γιατί όλοι μας αγαπάμε πολύ την "Οδύσσεια" και η ιδέα της επιστροφής στον γενέθλιο τόπο σου ταίριαζε με αυτό το κομμάτι και με το γεγονός ότι είναι το πρώτο τού album.\nΠοια είναι η μέχρι τώρα εμπειρία σας, ως ανθρώπων και ως μουσικών, από την πανδημία;\nΉταν δύσκολο, καθώς σχεδόν όλες οι εμφανίσεις μας γι' αυτή τη χρονιά ακυρώθηκαν, αλλά είμαστε ικανοποιημένοι για το ότι κυκλοφορήσαμε τον δίσκο παρότι δεν μπορούμε να τον παίξουμε ζωντανά. Ήταν μια περίοδος αναστοχασμού πάνω στις ζωές μας και επικέντρωσης στη σύνθεση νέου υλικού και στις πρόβες, προσπαθώντας να μην μελαγχολήσουμε, παρά το πόσο άσχημα φαίνονται να είναι τα πάντα!\nΠοιες ήταν οι οικονομικές και άλλες επιπτώσεις της καραντίνας στους ανθρώπους του πολιτισμού στην Αγγλία και τι έχετε να πείτε για το πώς αντιμετώπισε η βρετανική κυβέρνηση το θέμα;\nΗ βρετανική κυβέρνηση πρόσφατα «συμβούλευσε» τους μουσικούς και τους υπόλοιπους ανθρώπους του πολιτισμού να... υποχωρήσουν και να βρουν άλλα επαγγέλματα! Η στάση της ήταν αλαζονική, ελλιπώς ενημερωμένη και προσβλητική για τόσο πολλούς σκληρά εργαζόμενους ανθρώπους. Το μόνο που μπορούμε είναι να ελπίζουμε ότι θα αλλάξει σύντομα.\nΈχετε παίξει στην Ελλάδα και, ανεξάρτητα από αυτό, θα θέλατε να παίξετε εδώ το υλικό του νέου σας δίσκου;\nΜια από τις καλύτερες μέχρι τώρα συναυλίες μας ήταν στην περσινή διοργάνωση του Jazz Festival του Δήμου Αθηναίων στην Τεχνόπολη. Ο κόσμος και η ενέργεια ήταν εκπληκτικά. Έχουμε επίσης παίξει στο «Kemlino» στην Αθήνα αλλά και μερικές φορές στη Θεσσαλονίκη. Η τελευταία ήταν στο Reworks Festival, όπου ο Jordan και εγώ παίξαμε και με το άλλο μας σχήμα, το ηλεκτρονικό δίδυμο Sunda Arc. Πραγματικά ανυπομονούμε να έρθουμε ξανά στην Ελλάδα για να παίξουμε όποτε οι περιστάσεις το επιτρέψουν.\nΚαι τα προσεχή σας σχέδια, βραχυπρόθεσμα και μακροπρόθεσμα; Θέλετε να επεκτείνετε τους μουσικούς σας ορίζοντες και να πειραματιστείτε ακόμα περισσότερο;\nΘα εργαστούμε πάνω σε νέο υλικό τον χειμώνα και θα εξελίξουμε το παίξιμο μας, καθένας προσωπικά αλλά και ως γκρουπ. Παράλληλα, όλοι μας έχουμε και διάφορα άλλα projects και έτσι είναι μια περίοδος που προσφέρεται για σύνθεση αλλά και μελέτη. Και προφανώς ελπίζουμε να διευρύνουμε ακόμα περισσότερο τα όριά μας με κάθε μελλοντικό δίσκο και περιοδεία...\nΆρα η συνέχεια προβλέπεται ακόμα πιο ενδιαφέρουσα και ελπίζουμε και εμείς να μπορέσουμε σύντομα να την παρακολουθήσουμε από κοντά και διά ζώσης...\nΒιβή Βουτσελά στην «Α» / Η κυβέρνηση δεν ενδιαφέρεται για τους ανθρώπους του πολιτισμού


Ερωτήματα Archives - Pentapostagma.gr : Pentapostagma.gr\nΑυτός που ξέρει όλες τις απαντήσεις, δεν έχει ερωτηθεί όλες τις ερωτήσεις και προφανώς, δεν έχει συναναστραφεί παιδιά. Γιατί τα παιδιά ρωτάνε συνέχεια και τα πάντα! Μέσα από τα αδιάκοπα «γιατί» που δεν ικανοποιούνται από τις απαντήσεις μας, κρύβεται η...8:29 μμ\nΕίναι προφανές ότι η τραγωδία στο Μάτι έχει αιτίες, οι οποίες ήδη διερευνώνται αλλά πάνω από όλα ευθύνες. Οι πλάτες και οι καρέκλες κάποιων καβαλάνε στην πλάτη τους ήδη τουλάχιστον 80 νεκρούς σε μια σπιθαμή γης. Σε κάθε μεγάλη καταστροφή...6:19 μμ\nΣυρία: Τα έξι κρίσιμα ερωτήματα για τις εξελίξεις\nΜερικές μόλις ώρες μετά από την αεροπορική επίθεση των ΗΠΑ, της Γαλλίας και της Βρετανίας εναντίον στόχων στη Συρία, η παγκόσμια κοινή γνώμη «καρδιοχτυπά» για την επόμενη ημέρα στη χώρα και ανησυχεί για τις διαστάσεις που μπορεί να πάρει η σύγκρουση κορυφής μεταξύ Αμερικής και Ρωσίας. Οι βομβαρδισμοί από...3:24 μμ


ΤΜΗΜΑ ΔΙΑΤΡΟΦΗΣ ΚΑΙ ΔΙΑΙΤΟΛΟΓΙΑΣ ΤΕΙ ΚΡΗΤΗΣ, ΣΗΤΕΙΑ ΠΤΥΧΙΑΚΗ ΕΡΓΑΣΙΑ: - PDF\nΤΜΗΜΑ ΔΙΑΤΡΟΦΗΣ ΚΑΙ ΔΙΑΙΤΟΛΟΓΙΑΣ ΤΕΙ ΚΡΗΤΗΣ, ΣΗΤΕΙΑ ΠΤΥΧΙΑΚΗ ΕΡΓΑΣΙΑ:\nDownload "ΤΜΗΜΑ ΔΙΑΤΡΟΦΗΣ ΚΑΙ ΔΙΑΙΤΟΛΟΓΙΑΣ ΤΕΙ ΚΡΗΤΗΣ, ΣΗΤΕΙΑ ΠΤΥΧΙΑΚΗ ΕΡΓΑΣΙΑ:"\n1 ΤΜΗΜΑ ΔΙΑΤΡΟΦΗΣ ΚΑΙ ΔΙΑΙΤΟΛΟΓΙΑΣ ΤΕΙ ΚΡΗΤΗΣ, ΣΗΤΕΙΑ ΠΤΥΧΙΑΚΗ ΕΡΓΑΣΙΑ: ΝΕΥΡΙΚΕΣ ΔΙΑΤΑΡΑΧΕΣ ΝΩΤΙΑΙΟΥ ΣΩΛΗΝΑ (NTDs) ΚΑΙ Η ΠΡΟΣΛΗΨΗ ΦΥΛΛΙΚΟΥ ΟΞΕΟΣ ΚΑΤΑ ΤΗΝ ΕΓΚΥΜΟΣΥΝΗ Της φοιτήτριας: Λαντζάκης Μαρίας Υπεύθυνη καθηγήτρια: κα Σφακιανάκη Ειρήνη\n2 ΠΕΡΙΕΧΟΜΕΝΑ Summary Περίληψη..4 5 Εισαγωγή ΚΕΦ 1. NTDs νοσήματα Νευρικές διαταραχές του νωτιαίου σωλήνα Ορισμός Συγγενείς ανωμαλίες του νωτιαίου μυελού και/ή των μηνίγγων Συγγενείς ανωμαλίες του εγκεφάλου και/ή των μηνίγγων Αιτιολογία των NTDs Διάγνωση των NTDs Αντιμετώπιση των NTDs νοσημάτων..13 ΚΕΦ 2. Φυλλικό οξύ Ορισμός και πηγές φυλλικού οξέος Ανάγκες του φυλλικού οξέος Σημασία του φυλλικού οξέος στην διατροφή μας Φυλλικό οξύ και εγκυμοσύνη ΚΕΦ 3. Μεταβολισμός του φυλλικού οξέος και οι γενετικοί παράγοντες Μεταβολισμός του φυλλικού οξέος Μονοανθρακικές ομάδες Απορρόφηση και μεταφορά του φυλλικού οξέος ΚΕΦ 4. Η ευεργετική δράση του φυλλικού στην πρόληψη των NTDs νοσημάτων Η Ευρώπη και τα NTDs Συμπληρώματα φυλλικού οξέος και NTDs Η ευεργετική δράση των συμπληρωμάτων σε σχέση με τις φυσικές πηγές φυλλικού στα τρόφιμα\n3 4.4 Εμπλουτισμένα τρόφιμα με φυλλικό οξύ και τα NTDs Συστάσεις για την πρόληψη των NTDs Συμπεράσματα. 31 Βιβλιογραφία Παράρτημα 37 3\n4 SUMMARY Neural tube closure takes place during early embryogenesis and requires interactions between genetic and environmental factors. Failure of neural tube closure ( neural tube defects NTDs ) is a common congenital malformation that results in morbidity and mortality. A major clinical achievement has been the use of periconceptional folic acid supplements, which prevents 50 75% of cases of neural tube defects. Each year, more than 4500 pregnancies in the European Union are affected by neural tube defects. Unambiguous evidence of the effectiveness of periconceptional folic acid in preventing neural tube defects has been available since 1991, and improving folate status sufficiently could result in the prevention of more than two thirds of all neural tube defects. However, the mechanism underlying the beneficial effects of folic acid is far from clear. Biochemical, genetic and epidemiological observations have led to the development of the methylation hypothesis, which suggests that folic acid prevents neural tube defects by stimulating cellular methylation reactions. Exploring the methylation hypothesis could direct us towards additional strategies to prevent neural tube defects. ΠΕΡΙΛΗΨΗ Το κλείσιμο του νευρικού σωλήνα πραγματοποιείται στο αρχικό στάδιο της εμβρυογένεσης λόγω γενετικών και περιβαλλοντικών αλληλοεπιδράσεων. Η αποτυχία κλεισίματος του νευρικού σωλήνα ( νευρικές διαταραχές του νωτιαίου σωλήνα NTDs) είναι μια κοινή εκ γενετής δυσμορφία η οποία καταλήγει σε νοσηρότητα ή και θάνατο. Κύριο κλινικό επίτευγμα είναι η χρήση συμπληρωμάτων φυλλικού οξέος πριν την σύλληψη του εμβρύου, η οποία προλαμβάνει το 50 75% των περιπτώσεων με NTDs. Κάθε χρόνο, στην Ευρωπαϊκή Ένωση, περισσότερες από 4500 εγκυμοσύνες επηρεάζονται από τα NTDs νοσήματα. (33) Από το 1991, η πρόληψη των NTDs με λήψη φυλλικού οξέος λίγο πριν από την εγκυμοσύνη ήταν ένα αναμφίβολο στοιχείο καθώς η επαρκής λήψη φυλλικού οξέος μπορεί να προστατέψει πάνω από τα 2/3 των περιπτώσεων NTDs. Ωστόσο, ο μηχανισμός των ευεργετικών επιδράσεων του φυλλικού οξέος δεν είναι γνωστός. 4\n5 Βιοχημικές, γενετικές και επιδημιολογικές παρατηρήσεις έχουν οδηγήσει στην διερεύνηση της θεωρίας της μεθυλίωσης, κατά την οποία υποστηρίζεται ότι το φυλλικό οξύ προστατεύει από τα NTDs νοσήματα με τη βοήθεια κυτταρικών αντιδράσεων. Μελετώντας την θεωρία της μεθυλίωσης θα μπορούσαμε να κατευθυνθούμε και σε άλλους τρόπους πρόληψης των NTDs νοσημάτων. 5\n6 Εισαγωγή Η εγκυμοσύνη αποτελεί περίοδο αυξημένων μεταβολικών απαιτήσεων όπου παρατηρούνται μικρές και συνεχείς φυσιολογικές προσαρμογές που επηρεάζουν τον μεταβολισμό των θρεπτικών συστατικών. Ανεπαρκής διατροφική κατάσταση της εγκύου σε μακροθρεπτικά και μικροθρεπτικά συστατικά μπορεί να έχει δυσμενείς επιδράσεις τόσο για την ίδια την έγκυο όσο και για το έμβρυο. Ενώ οι αρχικές παλαιότερες έρευνες μελετούσαν την συσχέτιση πρόσληψης μακροθρεπτικών συστατικών και έκβασης της εγκυμοσύνης, οι σύγχρονες έρευνες έχουν στραφεί στην διερεύνηση των μικροθρεπτικών συστατικών ως περιοριστικούς παράγοντες για την εμβρυική ανάπτυξη και έκβαση της εγκυμοσύνης. Η τρίτη εβδομάδα κυήσεως αποτελεί την αρχή της πρώιμης εμβρυϊκής περιόδου. Οι καταβολές ή απαρχές όλων των μειζόνων εξωτερικών ή εσωτερικών δομών σχηματίζονται κατά τη διάρκεια αυτής της περιόδου. Στα τέλη της όγδοης εβδομάδας όλα τα κύρια οργανικά συστήματα έχουν πλέον αρχίσει να αναπτύσσονται, αλλά τα περισσότερα από αυτά παρουσιάζουν ελάχιστη λειτουργική δραστηριότητα. Καθώς σχηματίζονται τα όργανα, το σχήμα του εμβρύου μεταβάλλεται, ούτως ώστε την 56η ημέρα να παρουσιάζει σαφώς ανθρώπινη όψη(1). Η νευριδίωση αποτελεί μείζον γεγονός, το οποίο αρχίζει στο τέλος της τρίτης εβδομάδας και περιλαμβάνει το σχηματισμό της νευρικής πλάκας, των νευρικών πτυχών, της νευρικής ακρολοφίας και του νευρικού σωλήνα. Η συνένωση των νευρικών πτυχών την τέταρτη εβδομάδα σχηματίζει το νευρικό σωλήνα (Εικόνα 1, παράρτημα), που αποτελεί την καταβολή του κεντρικού νευρικού συστήματος. Στο κρανιακό άκρο του εμβρύου οι νευρικές πτυχές παχύνονται και σχηματίζουν την καταβολή του εγκεφάλου. Στα μέσα της τέταρτης εβδομάδας, στο ύψος των σωμιτών, σχηματίζεται ο νευρικός σωλήνας, ο οποίος όμως παραμένει ευρέως ανοικτός στον κρανιακό και στον ουραίο νευρόπορο. Ο κρανιακός (πρόσθιος) νευρόπορος φυσιολογικώς συγκλείεται από την 24η έως την 26η ημέρα, ενώ ο ουραίος (οπίσθιος) νευρόπορος συγκλείεται την 28η ημέρα.(1) Όταν ο αναπτυσσόμενος νευρικός σωλήνας αποτύχει να κλείσει στις 28 ημέρες της κύησης, ο εγκέφαλος και ο νωτιαίος μυελός του εμβρύου δεν αναπτύσσεται φυσιολογικά. Οι πιο κοινές διαταραχές του νευρικού σωλήνα (Neural Tube Defects NTDs ) είναι η δισχιδής ράχη και η ανεγκεφαλία, όπου 6\n7 μπορούν να προκαλέσουν χρόνια αναπηρία ή και θάνατο. Το κέντρο Πρόληψης και Ελέγχου ασθενειών ( CDC) αναφέρει ότι περίπου βρέφη γεννιούνται κάθε χρόνο στις ΗΠΑ με NTD νοσήματα.(2) Έχει προταθεί ότι οι παραπάνω γενετικές δυσμορφίες που αναπτύσσονται στην τρίτη και τέταρτη εβδομάδα μετά την σύλληψη, προκαλούνται από αλληλεπίδραση του γενετικά επιρρεπές εμβρύου με μητρικές και περιβαλλοντικές επιδράσεις. Εφόσον λίγα μπορούν να γίνουν για να τροποποιηθούν οι γενετικοί παράγοντες, η κύρια πρόληψη αυτών των δυσμορφιών εξαρτάται από τον περιορισμό των περιβαλλοντικών τερατογόνων αιτίων (3). Επιδημιολογικές και κλινικές μελέτες υποστηρίζουν ότι η διατροφή της εγκύου είναι σημαντική για την εμφάνιση τέτοιου είδους γενετικών ανωμαλιών. Η έλλειψη βιταμινών κυρίως του φυλλικού, φαίνεται να παίζει σημαντικότατο ρόλο στην παθογένεια των NTDs (3). Το φυλλικό οξύ είναι απαραίτητο για την βιοσύνθεση του DNA, trna και ορισμένων αμινοξέων καθώς και για την ομαλή διαίρεση και τον πολλαπλασιασμό (3). ΚΕΦ 1. NTDs νοσήματα Νευρικές διαταραχές νωτιαίου σωλήνα 1.1. Ορισμός Τα NTD νοσήματα είναι ομάδα συγγενών δομικών διαταραχών, οι οποίες είναι το αποτέλεσμα αδυναμίας κλεισίματος του νευρικού σωλήνα κατά την ανάπτυξη. Ως συνέπεια αυτής της αδυναμίας, μπορεί να προκύψουν διαταραχές κρανιακής σύντηξης, περιλαμβανομένης της ανεγκεφαλίας και εγκεφαλοκήλης, ή διαταραχές της νωτιαίας σύντηξης, περιλαμβανομένης της δισχιδούς ράχης, της οσφυϊκής μηνιγγομυελοκήλης και μηνιγγοκήλης(εικ. 2, παράρτημα) (4). Παρότι μπορεί να υπάρχει οικογενειακό ιστορικό τέτοιων διαταραχών, ένα ποσοστό περίπου 85% πασχόντων παιδιών γεννιούνται από γυναίκες, οι οποίες δεν διέτρεχαν κίνδυνο. (4) Η ανάπτυξη NTD,έχει αποδοθεί σε προγεννητική έλλειψη φυλλικού οξέος, αλλά μπορεί να εμπλέκονται και άλλοι παράγοντες προδιάθεσης. Για την ελάττωση του κινδύνου NTD, η Υπηρεσία Δημόσιας Υγείας των ΗΠΑ προτείνει την ημερήσια πρόσληψη 0,4 mg φυλλικού οξέος από όλες τις γόνιμες 7\n8 γυναίκες στην αναπαραγωγική ηλικία. Η προηγούμενη συμπλήρωση με φυλλικό οξύ αποτρέπει τη βλάβη του νευρικού σωλήνα κατά τις πρώτες 3 έως 4 εβδομάδες της ανάπτυξης του, όταν πολλές γυναίκες αγνοούν ακόμα την εγκυμοσύνη τους. Η σημασία της επαρκούς πρόσληψης πριν από την εγκυμοσύνη αποφαίνεται από το γεγονός ότι η βλάβη στο αναπτυσσόμενο έμβρυο συχνά συμβαίνει προτού η γυναίκα αντιληφθεί την εγκυμοσύνη της. Ο νευρικός σωλήνας αναπτύσσεται από την νευρική πλάκα στις 3 εβδομάδες κύησης.στις 4 εβδομάδες, έχει ολοκληρωθεί το κλείσιμο εκτός από τα κρανιακά και ραχιαία άκρα. Το κρανιακό κλείσιμο πραγματοποιείται στις 24 μέρες κύησης και το ραχιαίο στις 26.(4) Σε NTDs όπως η ανεγκεφαλία, ανιχνεύονται αυξημένα ποσά της ανεμβρυικής πρωτεΐνης (MSFAP) στον ορό της μητέρας.(4, 1) Η εξέταση για MSFAP πραγματοποιείται μεταξύ 15 ης και 19 ης εβδομάδας κύησης.η α εμβρυική πρωτεΐνη εντοπίζεται επίσης στο αμνιακό υγρό. Η πρόγνωση βρεφών γεννημένων με NTD εξαρτάται από την περιοχή και το βαθμό επέκτασης. Παρά την υποστηρικτική μέριμνα, ορισμένα ελαττώματα (όπως η ανεγκεφαλία) είναι μοιραία σύντομα μετά την γέννηση. Άλλα όπως η μυελομηνιγγοκήλη ενδέχεται να έχουν καλή έκβαση από χειρουργική επέμβαση πραγματοποιούμενη εντός 24 με 48 ωρών μετά την γέννηση. Παρ όλα αυτά,σε ορισμένες περιπτώσεις η χειρουργική επέμβαση δεν βελτιώνει τη δυσμορφία, αναπηρία, και τα χρόνιά προβλήματα υγείας τα οποία επιδεινώνουν την ποιότητα ζωής του ατόμου.(4) 1.2. Συγγενείς ανωμαλίες του νωτιαίου μυελού και/ ή των μηνίγγων Ο όρος δισχιδής ράχη περιγράφει την ανωμαλία που προκύπτει από την αδυναμία ένωσης των δύο μισών τόξων. Εμφανίζεται συνήθως στην κατώτερη θωρακική, οσφυϊκή και ιερή περιοχή. Όταν δεν παρατηρείται κάποια επιπλέον ανωμαλία και το ελάττωμα καλύπτεται με δέρμα, πολλές φορές μελαγχρωματικό και ίσως από μια μικρή συλλογή τριχών, τότε αναφέρεται ως καλυμμένη δισχιδής ράχη. Συνήθως η καλυμμένη δισχιδής ράχη δεν προκαλεί νευρολογικά προβλήματα εκτός αν συνδυάζεται με αναπτυξιακά προβλήματα του νωτιαίου μυελού ή των ριζών. Όταν η δισχιδής ράχη συνδυάζεται με εξωτερική προβολή (σαν σάκος) διαμέσου του ελλείμματος του νωτιαίου μυελού και των μηνίγγων, τότε 8\n9 αναφέρεται ως κυστική δισχιδής ράχη. Η συχνότητα της μορφής αυτής είναι 8 στις γεννήσεις και δημιουργεί σοβαρότατα νευρολογικά προβλήματα. Όταν το περιεχόμενο του σάκου αποτελείται από μήνιγγα και ΕΝΥ τότε η ανωμαλία καλείται δισχιδής ράχη με μηνιγγοκήλη. Όταν το περιεχόμενο αποτελείται επιπλέον από νωτιαίο μυελό ή/και νευρικές ρίζες,τότε καλείται δισχιδής ράχη με μηνιγγομυελοκήλη. Αυτή η τελευταία μορφή αποτελεί το 75% των περιπτώσεων κυστικής δισχιδούς ράχης και συνδυάζεται πολύ συχνά με υδροκέφαλο. Τη μηνιγγομυελοκήλη μπορεί να καλύπτει δέρμα ή μια λεπτή εύθραυστη μεμβράνη. Τέλος στην πιο σοβαρή μορφή της δισχιδούς ράχης που ονομάζεται δισχιδής ράχη με μυελοσχίση, ο νωτιαίος μυελός είναι ανοικτός σαν μια αποπλατυσμένη μάζα νευρικού ιστού, ακριβώς γιατί δεν επιτεύχθηκε ένωση των δύο νευρικών πλακών.(4) 1.3. Συγγενείς Ανωμαλίες του Εγκεφάλου και/ή των Μηνίγγων: Διάφοροι γενετικοί και/ή περιβαλλοντολογικοί παράγοντες μπορεί να προκαλέσουν τη δημιουργία ελλειμμάτων του νευρικού σωλήνα στην κεφαλική περιοχή, με αποτέλεσμα την εμφάνιση σοβαρών συγγενών ανωμαλιών που μπορεί να είναι και ασύμβατες με τη ζωή. Εξάλλου διαταραχές στην ιστογένεση του εγκεφάλου έχουν σαν αποτέλεσμα νοητική καθυστέρηση, όπως επίσης η έκθεση σε ακτινοβολία και ιούς. Συχνά ανωμαλίες στη διάπλαση των οστών του θόλου του κρανίου συνδυάζονται με συγγενείς ανωμαλίες του εγκέφαλου. Όπως και στο νωτιαίο μυελό έτσι και στον εγκέφαλο μπορεί να έχουμε προβολή διαμέσου ενός οστικού ελλείμματος, των μηνίγγων (κρανιακή μηνιγγοκήλη), των μηνίγγων και τμήματος του εγκεφάλου (μηνιγγοεγκεφαλοκήλη) ή τέλος, προβολή μηνίγγων και τμήματος του εγκεφάλου που περιέχει μέρος του κοιλιακού συστήματος (μηνιγγοϋδροεγκεφαλοκήλη). Όταν ο πρόσθιος νευρόπορος δεν κλείνει δημιουργούνται οι σοβαρότερες και θανατηφόρες ανωμαλίες: Ο εγκέφαλος μπορεί να αναπτύσσεται ανώμαλα ή καθόλου, ενώ παράλληλα συνυπάρχει έλλειμμα ή απουσία των οστών του κρανιακού θόλου. Η κατάσταση κατά την οποία μεγάλο τμήμα του εγκεφάλου εξωθείται από το κρανίο ή βρίσκεται εκτεθειμένο, καλείται εξεγκεφαλία (exencephaly). Ανεγκεφαλία 9\n10 (anencephaly) είναι η ανωμαλία κατά την οποία ο εγκέφαλος παρουσιάζεται σαν μια σπογγώδης, αγγειακή μάζα αποτελώντας κυρίως δομές του οπίσθιου εγκεφάλου. Επειδή στις περισσότερες περιπτώσεις ανεγκεφαλίας παρατηρείται μια υποτυπώδης παρουσία του στελέχους και των βασικών γαγγλίων πολλοί χρησιμοποιούν τον όρο μεροανεγκεφαλία (meroanencephaly) σαν πιο σωστό στην περιγραφή της ανωμαλίας. Η συχνότητα της είναι περίπου μια στις 1000 γεννήσεις και παρατηρείται τέσσερις φορές συχνότερα στα θήλεα. Ακρανία πάντοτε συνοδεύει την κατάσταση αυτή, ενώ κάποτε μπορεί να συνδυάζεται με ραχιόσχιση (= εκτεταμένη σε μεγάλο μήκος αδυναμία σύγκλεισης του ΝΣ). Το υπερηχογράφημα σε συνδυασμό με τη μέτρηση της α εμβρυϊκής πρωτεΐνης (a fetoprotein) στο αμνιακό υγρό, συμβάλλει στην προγεννητική διάγνωση της μεροανεγκεφαλίας (ανεγκεφαλίας).(4) Υδροκεφαλία, είναι η κατάσταση κατά την οποία υπάρχει κάποια διαταραχή μεταξύ παραγωγής και απορρόφησης του ΕΝΥ, που οδηγεί στη μεγάλη του αύξηση και κατά συνέπεια στη διάταση του κοιλιακού συστήματος του εγκεφάλου. Σχεδόν σε κάθε περίπτωση παρατηρείται απόφραξη, σε κάποιο σημείο της οδού κυκλοφορίας του ΕΝΥ, ενώ η υπερπαραγωγή ΕΝΥ, είναι σπάνιο φαινόμενο (choroid plexus papilloma).όταν η απόφραξη εντοπίζεται στο κοιλιακό σύστημα και εμποδίζεται η παροχέτευση του ΕΝΥ έξω από αυτό χαρακτηρίζουμε τον τύπο της υδροκεφαλίας ως εσωτερικό ή μη επικοινωνούντα. Όταν η απόφραξη εντοπίζεται στον υπαραχνοειδή χώρο, το ΕΝΥ κυκλοφορεί ελεύθερα από τις κοιλίες μέχρι το σημείο του κωλύματος και ο τύπος της υδροκεφαλίας αυτής ονομάζεται επικοινωνών.(4) Η απόφραξη μπορεί να προκαλείται από συγγενή αιτία, όπως στένωση υδραγωγού, ατρησία τρημάτων Luschka και Magendie (κύστη Dandy Walker), ανωμαλία Arnold Chiari και από επίκτητα αίτια, όπως ουλές ή λοιμώξεις των κοιλιών, μάζες, φλεγμονές της χοριοειδούς ή/και αραχνοειδούς μήνιγγας από λοιμώξεις ή αιμορραγίες.η επίπτωση της υδροκεφαλίας αναφέρεται ότι είναι περίπου 3 4 στα 1000 ζωντανά νεογνά.(4) Εντυπωσιακή είναι η συχνότητα συνδυασμού της με δισχιδή ράχη που κυμαίνεται από 15 50% όλων των περιπτώσεων Δ.Ρ. Στη συγγενή υδροκεφαλία από κώλυμα στο κοιλιακό σύστημα το 70% των περιπτώσεων αφορά στένωση του υδραγωγού του Sylvius. Στη διάρκεια του 1 ου χρόνου ζωής το 90% των περιπτώσεων επίκτητης υδροκεφαλίας οφείλεται σε φλεγμονές των λεπτών μηνίγγων ενώ 10\n11 μετά τον 1 ο χρόνο αυξάνεται σημαντικά η συχνότητα των όγκων που προκαλούν απόφραξη. Η προγεννητική διάγνωση της υδροκεφαλίας, γίνεται με τη χρήση υπερηχογραφήματος, μέτρησης της α εμβρυϊκής πρωτεΐνης στον ορό της μητέρας και στο αμνιακό υγρό. Μικροκεφαλία. Στην περίπτωση αυτή το μέγεθος του εγκεφάλου και του θόλου του κρανίου είναι μικρό αλλά το πρόσωπο διατηρεί τις φυσιολογικές του διαστάσεις. Από τους περισσότερους, σαν μι κροκέφαλος, θεωρείται το άτομο του οποίου η περίμετρος της κεφαλής είναι μικρότερη κατά 3 σταθερές αποκλίσεις (SD) από τη μέση τιμή για την ηλικία και το φύλο του. Σοβαρή νοητική καθυστέρηση συνοδεύει την ανωμαλία αυτή. 1% περίπου των εγκλείστων νοσηλευομένων για νοητική καθυστέρηση είναι μικροκέφαλοι, ενώ η συχνότητα της ανωμαλίας στο γενικό πληθυσμό σύμφωνα με στοιχεία του Π.Ο.Υ. κυμαίνεται από 1 στα έως 1 στα ζωντανά νεογνά. ' Εχει αναγνωρισθεί γενετικός τύπος μικροκεφαλίας, χωρίς άλλες σύνοδες ανωμαλίες ενώ υπάρχουν πολλές χρωμοσωμιακές ανωμαλίες (π.χ. Σ. Down, Σ. Edwards, Σ. Cri du chat) στις οποίες παρουσιάζεται σε συνδυασμό με άλλα συμπτώματα. Επίσης, διάφοροι περιβαλλοντολογικοί παράγοντες ουσίες, που επιδρούν στον αναπτυσσόμενο εγκέφαλο ιδιαίτερα στο 2ο τρίμηνο της κύησης, έχουν σαν αποτέλεσμα μικροκεφαλία. Για παράδειγμα, αναφέρονται η ακτινοβολία, οι ενδομήτριες λοιμώξεις από κυτταρομεγαλοϊό, τοξόπλασμα, ερυθρά, το αλκοόλ και το αντιεπιληπτικό φάρμακο υδαντοΐνη.(4) 1.4. Αιτιολογία των NTDs Πρόσφατες έρευνες έχουν δείξει ότι η πλειοψηφία των NTDs νοσημάτων μπορεί να προληφθεί από την κατάλληλη πρόσληψη φυλλικού οξέος κατά την κύηση. Ωστόσο η παραπάνω συσχέτιση φυλλικού με τα NTDs δεν βοηθάει για τον ακριβή σχεδιασμό της αιτιολογίας των NTDs. Φαίνεται πως πολυάριθμες παθοφυσιολογικές καταστάσεις,συνδυασμένες με χρωμοσωμιακές ανωμαλίες καθώς και η περιβαλλοντική έκθεση (πχ φάρμακα και τοξικά παράγωγα) μπορούν να προκαλέσουν τα NTDs νοσήματα.(5) Πιο συγκεκριμένα, οι παράγοντες μπορούν να χωριστούν σε δύο κατηγορίες, σε γενετικούς και σε περιβαλλοντολογικούς.(5) Γενετικοί παράγοντες: 11\n12 Πιθανοί παράγοντες που επηρεάζουν το γενετικό υλικό σε ορισμένα NTDs περιλαμβάνουν: α. Το φύλο β. την εθνικότητα του ατόμου γ. τα αυξημένα επίπεδα μονοζυγωτικών ζευγαριών διδύμων και δ. την αυξημένη επικράτηση της νόσου σε συγγενικό πρόσωπο. Περιβαλλοντολογικοί παράγοντες: Πέρα από το φυλλικό οξύ που θα ασχοληθούμε στην συνέχεια και θα ερευνήσουμε, κάποιοι πιθανοί παράγοντες είναι: α. ο διαβήτης, β. η υπερθερμία, γ. η χρήση φαρμάκων όπως η αμινοπτερίνη, η θαλιδομίνη, το βαλπροικό οξύ και άλλα αντιεπιληπτικά φάρμακα και δ. το αλκοόλ. Η υψηλότερη εκτίμηση νεογνών με NTDs είχε σημειωθεί στο Ηνωμένο Βασίλειο με κρούσματα περισσότερα από 1%. Άλλες περιπτώσεις σημειώθηκαν επίσης στην Κίνα, στην Αίγυπτο και στην Ινδία με ποσοστό 1% περίπου.(5) Ωστόσο,είναι σημαντικό να αναγνωρίσουμε ότι τα παραπάνω υψηλά επίπεδα NTDs έχουν μειωθεί τις τελευταίες δεκαετίες. Αυτή η μείωση αρχικά συνδέεται με την εφαρμογή αποτελεσματικών εξετάσεων και διαγνωστικών πρωτοκόλλων, καθώς επίσης και με την αυξημένη πρόσληψη διαιτητικού φυλλικού οξέος. Στην πραγματικότητα, η κυρίως πρόληψη των NTDs με την πρόσληψη φυλλικού οξέος από την διατροφή και από συμπληρώματα (0,4 mg φυλλικού οξέος /ημέρα για όλες τις γυναίκες που βρίσκονται σε αναπαραγωγική ηλικία και 4 mg φυλλικού /ημέρα για τις γυναίκες με προηγούμενες εγκυμοσύνες επηρεασμένες από NTDs) φαίνεται να μειώνει τις πιθανότητες της νόσου κατά περίπου 50%. (6) 1.5. Διάγνωση των NTDs Το υπερηχογράφημα και οι εξετάσεις της αν εμβρυικής πρωτείνης (AFP),κατά την εγκυμοσύνη, βοήθησαν στην διάγνωση των NTDs νοσημάτων στην σύγχρονη μαιευτική μέριμνα, ενώ η επέμβαση για την δισχιδή ράχη που γίνεται μέσα στην μήτρα θεωρείται μια σημαντική αντιμετώπιση για την παιδιατρική χειρουργική.(7) Η εξέταση του μητρικού ορού χρησιμοποιώντας αν εμβρυική πρωτεΐνη εφαρμόστηκε στην δεκαετία του 70. Το 1977 βρέθηκε η τιμή της AFP μεγαλύτερη από 2,5 ΜοΜ (multiples of the median) σε 88% των περιπτώσεων 12\n13 ανεγκεφαλίας, 79% των περιπτώσεων δισχιδούς ράχης και 3% ανεπηρέαστης εγκυμοσύνης στις εβδομάδες κυοφορίας. Η εξέταση AFP πραγματοποιείται μεταξύ 15 ης και 20 ης ή 22 ης εβδομάδας κυήσεως χρησιμοποιώντας τα ΜοΜ,για να ελεγχθεί η κατάσταση της εγκυμονούσας.(8) Το Αμερικανικό Κολλέγιο Μαιευτικής και γυναικολογίας (ACOG) (9, 10) υποστήριξε ότι τα επίπεδα της αν εμβρυικής πρωτείνης AFP είναι μια δραστική εξέταση για τα NTDs. Πρέπει να προσφέρεται σε όλες τις εγκυμονούσες οι οποίες δεν σκοπεύουν να κάνουν έλεγχο για χρωμοσωμιακές ανωμαλίες ή άλλες γενετικές διαταραχές. Σύμφωνα με έρευνα του Reichler et al (11), βρέθηκε ότι από τις 529 ασθενείς με αυξημένα AFP επίπεδα, ένα ποσοστό 3.38% είχαν επίπεδα AFP MoM, ποσοστό 7.79% είχαν επίπεδο ΜοΜ, 13.11% σε επίπεδο ΜοΜ, 18.18% σε επίπεδο ΜοΜ και ένα ποσοστό 40.28% σε επίπεδο αν εμβρυικής πρωτείνης μεγαλύτερο από 7.0 ΜοΜ. Στην παραπάνω έρευνα(11) ο κίνδυνος για NTDS ποικίλλει σε ποσοστό από 1.45% ( ΜοΜ), 3.25% ( ΜοΜ), 4.92% ( ΜοΜ), 10.90% ( ΜοΜ) εως 13.46% (μεγαλύτερο από 7.0 ΜοΜ). Γυναίκες με επίπεδο αν εμβρυικής πρωτεινης υψηλότερο από το προκαθορισμένο (συνήθως ΜοΜ) πρέπει να ανατρέχουν σε διαγνωστικές εξετάσεις για γενετικό έλεγχο. Ένα τυπικό πρωτόκολλο εξέτασης που προτείνεται,είναι το ακόλουθο(12): 1. Εάν η AFP είναι < 2.0 ΜοΜ, δεν χρειάζεται επιπλέον εξετάσεις. 2. Εάν η AFP είναι 2.0 ΜοΜ, ο υπέρηχος κρίνεται απαραίτητος! 1.6. Αντιμετώπιση των NTDs νοσημάτων Οι περισσότερες περιπτώσεις NTDs νοσημάτων οδηγούν στον θάνατο αμέσως μετά την γέννηση του εμβρύου. Εξαίρεση είναι η μυελομηνιγγοκήλη η οποία ενδέχεται να ωφεληθεί από χειρουργική επέμβαση πραγματοποιούμενη εντός 24 εώς 48 ωρών μετά την γέννηση. Παρόλα αυτά,σε ορισμένες περιπτώσεις η χειρουργική επέμβαση δεν βελτιώνει την δυσμορφία, αναπηρία και τα χρόνια προβλήματα υγείας τα οποία επιδεινώνουν την ποιότητα ζωής του ατόμου.(4) 13\n14 ΚΕΦ. 2. Φυλλικό οξύ 2.1. Ορισμός και πηγές του φυλλικού οξέος Το φυλλικό οξύ (φολικό οξύ ή φολασίνη) είναι ένωση αποτελούμενη από τρία διακριτά τμήματα: ένα υδροξυ αμινο παράγωγο της πτεριδίνης, π αμινοβενζοϊκό οξύ και L γλουταμικό οξύ. Μια χημική ονομασία του φυλλικού οξέος είναι πτεροϋλο L γλουταμικό οξύ (pteroyl L glutamic acid, PGA) [πτεροϊκό οξύ είναι το τμήμα του μορίου που περιλαμβάνει το πτεριδινικό παράγωγο και το p αμινοβενζοϊκό οξύ]. Το φυλλικό οξύ είναι η πλέον οξειδωμένη μορφή της κατηγορίας των φυλλικών (ή σπανιότερα φολικών) ενώσεων και ανήκει στο σύμπλεγμα των βιταμινών Β (βιταμίνη Β9 ή Bc ή Μ). Η ονομασία "φυλλικό οξύ" που χρησιμοποιείται στην ελληνική βιβλιογραφία αποτελεί ελληνική απόδοση της ονομασίας "folic acid" (λατινικά: folium = φύλλο).(13) Το φυλλικό οξύ βρίσκεται ελεύθερο ή ενωμένο με επιπλέον μόρια γλουταμικού οξέος σε αφθονία στα λαχανικά, τα φασόλια, εσπεριδοειδή, το συκώτι και τα δημητριακά ολικής άλεσης. Τα πράσινα φύλλα από το σπανάκι, τα γογγύλια, τα φρούτα και οι χυμοί τους, τα ξερά φασόλια και τα μπιζέλια, τα δημητριακά ολικής άλεσης, ο κρόκος του αυγού, το γάλα και η μπύρα περιέχουν υψηλές ποσότητες φυλλικού οξέος. Το φυλλικό οξύ λαμβάνεται σε μεγάλες ποσότητες με εκχύλιση φύλλων σπανακιού. (5) Όπως και οι άλλες βιταμίνες του συμπλέγματος Β, το φυλλικό οξύ δρα ως συνένζυμο σε μεγάλο αριθμό βιοχημικών αντιδράσεων. Η ανεπάρκεια σε φυλλικό οξύ αποτελεί τη συνηθέστερη μορφή έλλειψης βιταμίνης Β. 14\n15 2.2. Ανάγκες του φυλλικού οξέος Η ημερήσια συνιστώμενη ποσότητα φυλλικού οξέος για ενήλικες είναι περίπου 0,4 mg και αυτή πρέπει να αυξάνεται κατά 50% κατά την εγκυμοσύνη και κατά την περίοδο γαλουχίας.(14,59) Δεν υπάρχουν ενδείξεις τοξικότητας ή κάποιων κινδύνων σε περιπτώσεις λήψης σχετικά μεγάλων ποσοτήτων φυλλικού οξέος, αν και αναφέρεται ότι πρέπει να αποφεύγεται η λήψη ποσοτήτων μεγαλύτερων από 1 mg ημερησίως.(60) Επίσης αναφέρεται ότι μεγαλύτερες από τις συνιστώμενες ποσότητες μπορούν να εντείνουν τις κρίσεις σε περιπτώσεις επιληπτικών ατόμων. Παρακάτω ακολουθεί πίνακας με τις συνιστώμενες τιμές του φυλλικού οξέος για ενήλικες και παιδιά: Ηλικία (έτη) Γυναίκες και άνδρες (μg/day) Εγκυμοσύνη (μg/day) Θηλασμός (μg/day) N/A N/A N/A N/A N/A N/A Πίνακας 1 : Συνιστώμενες τιμές (RDAs) για παιδιά και ενήλικες.(14) 2.3 Σημασία του φυλλικού οξέος στην διατροφή Τα τελευταία χρόνια το φυλλικό οξύ αναφέρεται και ως «θαυματουργή» ουσία με σημαντικό ρόλο στις μεταβολικές λειτουργίες του οργανισμού και ότι επιπλέον μειώνει τους κινδύνους για καρδιαγγειακές ασθένειες. Υπάρχουν ενδείξεις ότι η υψηλή συγκέντρωση ομοκυστεΐνης στο πλάσμα του αίματος συσχετίζεται με αυξημένο κίνδυνο για καρδιαγγειακές ασθένειες και αποπληξία. Η ομοκυστεΐνη (homocysteine) είναι ένα αμινοξύ (προϊόν απομεθυλίωσης της μεθειονίνης) το οποίο δεν αποτελεί κανονικό συστατικό των πρωτεϊνών (15). Έχει διαπιστωθεί ότι αυξημένη συγκέντρωση ομοκυστεΐνης στο αίμα αποτελεί αιτία καρδιαγγειακών επεισοδίων. 15\n16 Μελέτες έδειξαν ότι φυλλικό οξύ χορηγούμενο σε συνδυασμό με την βιταμίνη Β 12 αυξάνει τη ροή του αίματος με αποτέλεσμα να μειώνει τη συγκέντρωση ομοκυστεΐνης(15). Ωστόσο, έχουν διατυπωθεί και αντίθετες απόψεις ως προς την αποτελεσματικότητα της χορήγησης βιταμινών Β (σε ποσότητες πέραν των διατροφικά απαιτούμενων) για την πρόληψη καρδιαγγειακών παθήσεων. 'Άλλες επιδημιολογικές έρευνες δείχνουν θετικά αποτελέσματα για το συσχετισμό λήψης συμπληρωματικών ποσοτήτων φυλλικού οξέος και μείωσης του κινδύνου νεοπλασματικών νόσων του παχέος εντέρου και αδενωμάτων. Επιπλέον, υπήρξαν ορισμένες ενδείξεις μείωσης του κινδύνου για καρκίνο του μαστού σε γυναίκες, που κάνουν συχνή χρήση αλκοολούχων ποτών. Υπάρχουν ενδείξεις που συνδέουν δίαιτες φτωχές σε φυλλικό οξύ με αυξημένες συχνότητες καρκίνων διαφόρων μορφών και κυρίως του καρκίνου του τραχήλου της μήτρας. Επιδημιολογικές αποδείξεις για τον προληπτικό ρόλο του φυλλικού οξέος στον καρκίνο του τραχήλου της μήτρας είναι αμφιλεγόμενες. Η κύρια σημασία όμως του φυλλικού οξέος, όπου απασχολεί και την πτυχιακή εργασία,είναι η πρόληψη των NTDs νοσημάτων με χορήγηση κατάλληλης ποσότητας φυλλικού οξέος στην περίοδο της εγκυμοσύνης. Για την παραπάνω πρόληψη,λοιπόν, γίνεται ανασκόπηση παρακάτω Φυλλικό οξύ και εγκυμοσύνη Πριν από 70 χρόνια, η Δρ. Lucy Wills παρατήρησε ότι ορισμένες έγκυες γυναίκες είχαν υψηλό ποσοστό αναιμίας σε σχέση με άλλες γυναίκες στην ίδια κατάσταση και το ίδιο ίσχυε και για τα νεογέννητα. Διαπίστωσε ότι η διαφορά αυτή οφειλόταν στις διαφορές στις διατροφικές συνήθειες. Αναιμία δεν παρουσιαζόταν στις περιπτώσεις που η διατροφή περιελάμβανε λαχανικά. Ακόμη, διαπιστώθηκε ότι η αναιμία κατά την εγκυμοσύνη, όπως και η συχνότητα ανωμαλιών του κεντρικού νευρικού συστήματος των νεογέννητων υποχωρούσαν με χορήγηση υδατικών εκχυλισμάτων λαχανικών (ιδιαίτερα από σπανάκι και φασόλια που είναι πλούσια και σε σίδηρο). Η παρατήρηση αυτή οδήγησε στον εντοπισμό της υπεύθυνης ουσίας η οποία ήταν το φυλλικό οξύ. 16\n17 Το φυλλικό οξύ παίζει σημαντικό ρόλο στην αντιγραφή του DNA, στη σύνθεση του RNA και στη μίτωση (mitosis, κυτταρική διαίρεση μετά από διπλασιασμό του γενετικού υλικού), καθώς και στη διεργασία της μεθυλίωσης του DNA και τη ρύθμιση της γονιδιακής έκφρασης. Το φυλλικό οξύ αποδείχθηκε εξαιρετικά αποτελεσματική κυτταροπλαστική και αιμοποιητική ουσία και αποτελεί εξαιρετικό προληπτικό των ανωμαλιών του κεντρικού νευρικού συστήματος, του νωτιαίου μυελού και της σπονδυλικής στήλης στα νεογέννητα. Με συστηματικές επιστημονικές έρευνες έχει επιβεβαιωθεί ότι η πρόσληψη κατά τη διατροφή ανεπαρκών ποσοτήτων φυλλικού οξέος και άλλων βασικών βιταμινών είναι ιδιαίτερα επιβαρυντική κατά την εγκυμοσύνη, τη γαλουχία, αλλά και σε χρόνιες παθολογικές καταστάσεις όπως: αλκοολισμός, ασθένειες του ήπατος, ορισμένες αναιμίες κ.λπ. Τα συμπτώματα ανεπάρκειας φυλλικού οξέος στις εγκύους δεν γίνονται εύκολα αντιληπτά, ιδιαίτερα κατά την κρίσιμη περίοδο των πρώτων μηνών εγκυμοσύνης. Η ανεπάρκεια αυτή μπορεί να προκαλέσει στο έμβρυο σοβαρές ανωμαλίες του κεντρικού νευρικού συστήματος.για τους παραπάνω λόγους έχει κριθεί ιδιαίτερα απαραίτητο να υπάρχει επάρκεια σε φυλλικό οξύ στη διατροφή των γυναικών ακόμη και πριν από την εγκυμοσύνη και φυσικά κατά τη διάρκειά της. Η ευεργετική δράση της συμπληρωματικής λήψης φυλλικού οξέος επί των συγγενών ανωμαλιών έχει τεκμηριωθεί με έρευνες σε περιοχές, όπως η Κίνα, όπου το ποσοστό των παιδιών που γεννιούνται με ανωμαλίες είναι υψηλό. Προσθήκη φυλλικού οξέος στα τρόφιμα: Η Διεύθυνση Τροφίμων και Φαρμάκων των ΗΠΑ (Food and Drug Administration (FDA), όπως και οι αντίστοιχες Ευρωπαϊκές υπηρεσίες τροφίμων(61), έχουν επιβάλλει τα συσκευασμένα τρόφιμα να παρέχουν στον καταναλωτή πληροφορίες για τις ποσότητες των περιεχόμενων διάφορων ωφέλιμων συστατικών, ώστε ο καταναλωτής να γνωρίζει πιο ποσοστό ωφέλιμων συστατικών παραλαμβάνει κατά τη διατροφή του σε σχέση με τη συνιστώμενη ημερήσια παροχή (Recommended Daily Allowances, RDAs). Τυπικά, ένα τρόφιμο που παρέχει το 5% της συνιστώμενης ημερήσιας παροχής ενός ωφέλιμου συστατικού, αποτελεί «φτωχή» τροφή, εάν παρέχει το 10 19% αποτελεί «καλή» τροφή και εάν παρέχει πάνω από το 20% του συγκεκριμένου συστατικού, αποτελεί «πολύ καλή» τροφή. 17\n18 Η ιατρική κοινότητα σε πολλές χώρες διέγνωσε με επιδημιολογικές έρευνες ότι προσθήκη φυλλικού οξέος σε μικρές ποσότητες στο αλεύρι για την παρασκευή ψωμιού (βασικό θρεπτικό υλικό της διατροφής κατοίκων των δυτικών χωρών) περιορίζει την αναιμία εγκύων και νεογέννητων. Από το 1996 η FDA έχει δημοσιεύσει νομοθετικές ρυθμίσεις για την προσθήκη καθαρού φυλλικού οξέος στα αρτοσκευάσματα, το αλεύρι, τα δημητριακά, το ρύζι και άλλα τρόφιμα. Παρόμοιες προτάσεις έχουν γίνει από τις υπηρεσίες υγείας και τροφίμων σε χώρες όπως ο Καναδάς, η Γερμανία, η Ολλανδία, η Αυστραλία, η Ν. Ζηλανδία και η Αγγλία. Οι προτάσεις αυτές έχουν ακόμη προαιρετικό χαρακτήρα, επειδή η προσθήκη φυλλικού οξέος στα τρόφιμα μπορεί να παρεμποδίσει τη διάγνωση της έλλειψης βιταμίνης Β 12, που είναι και αυτή εξαιρετικά σημαντική για την υγεία του ανθρώπου. ΚΕΦ. 3. Μεταβολισμός του φυλλικού οξέος και οι γενετικοί παράγοντες 3.1. Μεταβολισμός του φυλλικού οξέος Μονοανθρακικές ομάδες Η ζωτική κυτταρική λειτουργία βασίζεται στον μεταβολισμό του φυλλικού οξέος, κατά τον οποίο μεταφέρονται ομάδες μονοανθράκων. Το φυλλικό οξύ δρα ως δέκτης και ως δότης μονοανθρακικών μονάδων σε μια πληθώρα σημαντικών ενζυμικών αντιδράσεων. Οι μονοανθρακικές ομάδες λαμβάνονται από τις αντιδράσεις του τετραυδροφυλλικού οξέος, οι οποίες είναι απαραίτητες για ορισμένες κύριες λειτουργίες, όπως η βιοσύνθεση του νουκλεικού οξέος, η βιοσύνθεση της πρωτεΐνης, ο μεταβολισμός των αμινοξέων, η βιογένεση των μεθυλομάδων και ο μεταβολισμός των βιταμινών.(16) Οι μονοανθρακικές ομάδες μεταφέρονται στο τετραυδροφυλλικό οξύ, δημιουργώντας το 5,10 μεθυλοτετραυδροφυλλικό οξύ(5,10 ΜΤΗF) το οποίο εμπλέκεται στην βιοσύνθεση της θυμιδίνης. Πέρα όμως από τον ρόλο της βιοσύνθεσης της θυμιδίνης του DNA και του RNA, το φυλλικό οξύ παρέχει μια πηγή μεθυλομάδων για περισσότερες από 100 μεθυλοτρανσφεράσες σε αντιδράσεις. Αυτό συμβαίνει με την μετατροπή του 5,10 MTHF σε 5 MeTHF, 18\n19 όπου και χρησιμοποιείται για την αντίστοιχη μετατροπή της ομοκυστεΐνης (Hcy) σε μεθειονίνη με την βοήθεια της βιταμίνης Β12.(17) Μια εναλλακτική πηγή μονοανθρακικών είναι η FiGlu.(18) Μια φορμιμινομάδα μεταφέρεται στο τετραυδροφυλλικό οξύ μαζί με αμμωνία και 5,10 MTHF με την δράση 2 ενζύμων, την γλουταμική φορμιμινοτρανσφεράση και την φορμιμινοthf κυκλοδεαμινάση. Αυτό το μονοπάτι αντιπροσωπεύει μόνο μια πηγή των μονοανθρακικών ομάδων και μπορεί να υπάρξει μόνο στο συκώτι και στο νεφρό. Περίσσεια μονοανθρακικών ομάδων μετατρέπονται σε CO2 με την βοήθεια της φορμυλοτετραυδοφυλλική δευδρογονάση. Το παραπάνω ένζυμο επίσης καταλύει την υδρόλυση του 10 φορμυλοτετραυδροφυλλικού σε τετραυδοφυλλικό. Η δραστηριότητα αυτής της πρωτείνης περιορίζεται στο συκώτι. Η δράση της υδρόλυσης δεν είναι ακόμη ξεκάθαρη. Ίσως να αντιπροσωπεύει έναν επιπλέον μηχανισμό αναγέννεσης του αναπληρωμένου THF υπό συνθήκες στις οποίες η χρήση του αντικατεστημένου φυλλικού να μειωθεί. (19) Ένα σημαντικό κομμάτι του μεταβολισμού αποτελεί η μετατροπή του 5,10 MTHF σε 5 MeTHF από το ένζυμο μεθυλονετετραυδροφυλλική ρεδουκτάση (MTHFR). Η μεθυλομάδα του 5 MeTHF προσφέρεται στην Hcy με αποτέλεσμα την σύνθεση της μεθειονίνης με την βοήθεια του ενζύμου μεθειονίνη συνθάση (MS). Είναι το μόνο ένζυμο που μπορεί να μεταβολίσει την μεθυλομάδα του 5 MeTHF. Η MS παίζει έναν κύριο ρόλο στον μεταβολισμό των μεθυλομάδων, αφού επιτρέπει την επαναχρησιμοποίηση της Hcy ως μεταφορέας μεθυλομάδων Απορρόφηση και Μεταφορά του φυλλικού οξέος Οι διαιτητικές φυλλικές πολυγλουταμίνες μετατρέπονται σε μονογλουταμίνες πριν γίνει η απορρόφηση τους. Δύο διαφορετικά είδη ανθρώπινης πτερουπολυγλουταμινικής υδρολάσης έχουν περιγραφεί: Ένα είδος στο έντερο το οποίο δρα σε ουδέτερο ph, και ένα άλλο στο συκώτι. Σε αυτό το σημείο το ph είναι κρίσιμο και η απορρόφηση γίνεται σε ph 6.0, το οποίο μειώνεται σε 5.0 ή αυξάνεται σε 7.0. Kατά την απορρόφηση, τα φυλλικά πολυγλουταμινικά μετατρέπονται σε 5 MeTHF. Ωστόσο δεν είναι εξακριβωμένο αν η μετατροπή γίνεται πρώτα στο έντερο ή στο συκώτι ή καi στα δύο. Το 5 MeTHF μονογλουταμινικό είναι η κύρια μορφή φυλλικού και 19\n20 μεταφέρεται μέσα στις κυτταρικές μεμβράνες και έτσι ο ιστός προμηθεύεται με φυλλικό οξύ. Η μεταφορά του φυλλικού περιλαμβάνει την μεταφορά στον πλακούντα και στα νεφρικά σωληνωτά κύτταρα. Το ένζυμο 5,10 μεθυλενιοτετραυδροφυλλική ρεδουκτάση το οποίο βρίσκεται στο χρωμόσωμα 1 εμπλέκεται στον μεταβολισμό του φυλλικού. Το MTHFR( το γονίδιο το οποίο παράγει το παραπάνω ένζυμο) μπορεί να μειωθεί λόγω γενετικής αλλαγής και τα επίπεδα της ομοκυστείνης να αυξηθούν ενώ της μεθειονίνης να μειωθούν. Έχουν παρατηρηθεί τρία κύρια μονοπάτια για την μεταφορά του φυλλικού οξέος. Τα παραπάνω πιθανώς να μην λειτουργούν σε όλα τα είδη των κυττάρων. Το μονοπάτι για την είσοδο του φυλλικού στο κύτταρο φαίνεται να είναι διαφορετικό για ορισμένα κύτταρα. Η απορρόφηση του φυλλικού εξαρτάται από την ικανότητα του μεταφορέα και τον μηχανισμό του υποδοχέα. 1. Μεταφορέας RFC (reduce folate carrier) Οι πτερουλογλουταμίνες (PteGlu) μεταφέρονται από ειδικούς μεταφορείς, τους RFC (reduce folate carrier). O RFC είναι μια πρωτείνη υπεύθυνη για την διείσδυση των παραπάνω ουσιών στα κύτταρα. Το παραπάνω σύστημα έχει μια πιο στενή σχέση με το 5 MeTHF συγκριτικά με τις PteGlu. Ο RFC μεσολαβεί κυρίως για να μειώσει την ροή του φυλλικού στο αίμα αποθηκεύοντας το στα κύτταρα. Ο μεταφορέας δρα σε σχετικά υψηλές συγκεντρώσεις φυλλικού οξέος και καθοδηγούμενο από ανιόντα. Η ανιονική ανταλλαγή πιθανώς να είναι και ο μηχανισμός με τον οποίο πραγματοποιείται η μεταφορά.(5) Ο RFC μεταφέρει έναν γενετικό πολυμορφισμό, τον RFC 1 G80A ο οποίος δρα στην μετατροπή της αργινίνης σε ιστιδίνη και έχει συσχετιστεί με μειωμένα επίπεδα φυλλικού στα ερυθρά αιμοσφαίρια και αυξημένο κίνδυνο NTDs νοσημάτων αντίστοιχα.(20) Μόλις το φυλλικό διαπεράσει την μεμβράνη του κυττάρου, μετατρέπεται σε τετραυδοφυλλικό με την βοήθεια της διυδροφυλλικής ρεδουκτάσης. Αφού περάσουν μερικά στάδια του μεταβολισμού,το 5 MeTHF πρέπει να μετατρέψει την ομοκυστείνη σε μεθειονίνη. Τότε το ένζυμο 5,10 μεθυλενοτετραυδροφυλλική ρεδουκτάση λαμβάνει δράση στον μεταβολισμό του φυλλικού.(61) 20\n21 Το MTHFR γονίδιο βρίσκεται στο χρωμόσωμα 1 και υπάρχουν δύο πανομοιότυπα γονότυπα, το C677T και το A1298C. Όταν η μεθυλενοτετραυδροφυλλική ρεδουκταση μειώνεται λόγω γενετικών μεταβολών, η ομοκυστείνη αυξάνεται, ενώ η μεθειονίνη μειώνεται. Για τον παραπάνω λόγο, η επιστημονική κοινότητα υποστηρίζει ότι οι γενετικές αλλαγές στο γονίδιο του MTHFR μπορεί να επηρεάσει αρνητικά τον μεταβολισμό του φυλλικού και πως επίσης μια συγκεκριμένη ποσότητα φυλλικού πιθανώς να μην είναι ικανοποιητική για τα 2/3 του πληθυσμού που παρουσιάζουν αυτή την αλλαγή.(61) 2. Υποδοχείς του φυλλικού οξέος FRs (folate receptors) Το δεύτερο σύστημα, η μεταφορά φυλλικού μέσω υποδοχέα γίνεται με τους υποδοχείς του φυλλικού (FRs Folate receptors). Αυτοί οι υποδοχείς μεταφέρουν το φυλλικό δεσμεύοντας φυσιολογικά επίπεδα φυλλικού οξέος. Δεσμεύουν πιο εύκολα το φυλλικό οξύ, σε σχέση με μειωμένες ποσότητες φυλλικών,όπως το 5 MeTHF ή το 5 φορμυλοτετραυδροφυλλικό. Ο υποδοχέας FR περιγράφεται ως μια πρωτείνη δεσμευμένη με φυλλικό στον ιστό και στο πλάσμα. Είναι κρίσιμη για την αφομοίωση, την κατανομή και την διατήρηση του φυλλικού από την τροφή και έχει αναγνωριστεί σε διάφορα κύτταρα, σε εξωκυττάρια υγρά, και στους ιστούς των θηλαστικών. Οι υποδοχείς πιθανώς να λειτουργούν με σκοπό να συγκεντρώσουν την 5 MeTHF στην επιφάνεια του κυττάρου και να παραδώσουν την βιταμίνη σε ένα κυστίδιο. (5,62) Οι FRs χωρίζονται σε διαλυτούς και σε αυτούς που περικλείονται με μεμβράνη. Οι παραπάνω μορφές των υποδοχέων σχετίζονται μεταξύ τους, αλλά διαφέρουν στην λειτουργία τους. Οι διαλυτοί υποδοχείς χορηγούν κατάλληλο μηχανισμό για την συγκέντρωση των φυλλικών παραγώγων, προστατεύουν τους δεσμούς, μειώνουν τα φυλλικά από την οξείδωση και τέλος δρουν σαν αποθηκευμένη πρωτεΐνη για να συντηρήσουν τα φυλλικά. Οι υποδοχείς καλυπτόμενοι με μεμβράνη συσσωρεύουν το φυλλικό στην επιφάνεια των κυττάρων και μεσολαβούν στην μεταφορά του μέσα στα κύτταρα. Στο ανθρώπινο σώμα οι υποδοχείς FRs είναι γνωστοί ως FR β και FR.(5) 21\n22 Η ποσότητα φυλλικού που εισέρχεται στα κύτταρα μπορεί να μειωθεί εξ αιτίας πιθανών γενετικών διαταραχών στους υποδοχείς των φυλλικών. Έτσι, μια ελλιπής μεταφορά του φυλλικού οξέος στα κύτταρα μπορεί να εμπλακεί στην αιτιολογία των NTDs νοσημάτων. Επιπλέον ορισμένα ένζυμα θα μπορούσαν να εμπλέκονται στην ανάπτυξη των NTDs. Διαταραχές σε ένζυμα που συμμετέχουν σε αντιδράσεις του MTHFR και της Hcy, πιθανώς να προκαλούν την αύξηση που έχει παρατηρηθεί στα επίπεδα ομοκυστεΐνης σε έγκυες γυναίκες. Έρευνα που πραγματοποιήθηκε το 2004 εξακρίβωσε ότι τα αυτοαντισώματα δρουν εναντίον των υποδοχέων του φυλλικού οξέος σε περιπτώσεις εγκυμοσύνης με NTD. (21) Το αυτοαντίσωμα μπλοκάρει τον δεσμό του φυλλικού με τον υποδοχέα του πάνω στην μεμβράνη του πλακούντα και εμποδίζει την είσοδο του φυλλικού. Στην ίδια έρευνα παρατηρήθηκε ότι η συμπληρωματική λήψη του φυλλικού οξέος μειώνει τον κίνδυνο για NTDs, αφού η παραπάνω λήψη παρέχει στην μητέρα ικανοποιητική ποσότητα φυλλικού ακόμα και για την μειωμένη ενδοκυτταρική δράση των ενζύμων και του φυλλικού οξέος. Ένας άλλος πιθανός μηχανισμός είναι ότι το φυλλικό οξύ, το οποίο συνδέεται στενά με τους υποδοχείς μπορεί να μετατοπίσει ένα αυτοαντίσωμα το οποίο έχει ασταθής σχέση με τον υποδοχέα. Σε ποσοστό 75% του δείγματος της έρευνας (γυναίκες κατά την κύηση) επιβεβαιώθηκε ότι τα αυτοαντισώματα δρουν ενάντια στους υποδοχείς του φυλλικού, ποσοστό ίσο περίπου με το ποσοστό του μειωμένου κινδύνου για εμφάνιση NTDs λόγω λήψης συμπληρωμάτων. (63) Φαίνεται λογικό πως η ποσότητα του φυλλικού που σχετίζεται με τις διαταραχές του νευρικού σωλήνα να είναι μειωμένη λόγω της δράσης των αυτοαντισωμάτων στους υποδοχείς του φυλλικού. Ωστόσο,τα αποτελέσματα από την συγκεκριμένη έρευνα, όπως και σε άλλες,δεν είναι ικανά για να προσδιορίσουμε την ακριβή σχέση μεταξύ των υποδοχέων και των αυτοαντισωμάτων. Παράλληλα ο μηχανισμός για τον οποίο οι υποδοχείς του φυλλικού μετατρέπονται σε αντιγόνα δεν έχει προσδιοριστεί. Αφού ο κίνδυνος για εμφάνιση NTDs μπορεί να αυξηθεί μετά από πιθανή αποβολή ή έκτρωση, η αυτοανοσία μπορεί να μειωθεί από τους υποδοχείς ως αποτέλεσμα τραύματος και πρωτεόλυσης των ιστών, τα οποία μαζί με τους γενετικούς παράγοντες μπορούν να πολεμήσουν την γένεση των 22\n23 αυτοαντισωμάτων. Στην έρευνα, βρέθηκε ότι 7 στις 12 γυναίκες που είχαν μια εγκυμοσύνη με NTD εμφάνισαν αυτοαντισώματα εναντίον των υποδοχέων του φυλλικού πριν την εγκυμοσύνη τους. Η εμφάνιση τους μπορεί να ήταν η συνέπεια μιας προηγούμενης ανυποψίαστης αποβολής, η οποία μπορεί να συμβεί στο 30% των εμφυτεύσεων του εμβρύου σε γόνιμες γυναίκες. 3. Μεταφορά φυλλικού στο έμβρυο Οι απαιτήσεις σε φυλλικό οξύ κατά την εγκυμοσύνη είναι διπλάσιες από τις καθημερινές ανάγκες φυλλικού της γυναίκας για την ανάπτυξη του εμβρύου, τον πλακούντα και τον μητρικό ιστό. Οι FRs κατέχουν ένα σημαντικό ρόλο για την μεταφορά του φυλλικού μέσω του πλακούντα. Η μεταφορά του φυλλικού οξέος από την μητέρα στο έμβρυο αποτελείται από δύο βήματα. Το πρώτο βήμα είναι η συγκέντρωση των συστατικών : το 5 MeTHF δεσμεύεται στους υποδοχείς του φυλλικού μέσα στο πλακούντα. Στο δεύτερο βήμα τα φυλλικά μεταφέρονται στην κυκλοφορία του πλακούντα μαζί με συγκέντρωση άλλων θρεπτικών συστατικών. Ωστόσο είναι σημαντικό να αναφερθεί ότι κατά την διαδικασία της νευριδίωσης,ο πλακούντας δεν έχει αναπτυχθεί πλήρως. (5,63)Ο ακριβής μηχανισμός της μεταφοράς του φυλλικού από την μητέρα στο έμβρυο είναι ακόμα άγνωστος, αλλά υποθέτουμε ότι εμπλέκεται ο παραπάνω μηχανισμός. ΚΕΦ. 4. Η ευεργετική δράση του φυλλικού οξέος στην πρόληψη των NTDs νοσημάτων 4.1. Η Ευρώπη και τα NTDs Στην Ευρωπαική Ένωση,κάθε χρόνο, εμφανίζονται 4500 εγκυμοσύνες με NTDs. (33)Η συμπληρωματική χρήση του φυλλικού έγινε διαθέσιμη το 23\n24 1991 με σκοπό την προστασία του εμβρύου από τις διαταραχές του νευρικού σωλήνα. Σύμφωνα με την Eurocat οι συνολικές γεννήσεις από το σε 16 χώρες έφτασαν τις 9, , συμπεριλαμβανομένου νεογνά και έμβρυα με διαταραχές του νευρικού σωλήνα. Από τα παραπάνω νεογνά γεννήθηκαν, τα 844 βρήκαν ακαριαίο θάνατο μετά την γέννα και έμβρυα δεν γεννήθηκαν ποτέ μετά την διάγνωση των NTDs.(33) Στην Αγγλία και στην Ιρλανδία η χρόνια επικράτηση των NTDs έχει μειωθεί από 45/10000 το 1980 σε 10/10000 το Σε αντίθεση,στην υπόλοιπη Ευρώπη η επικράτηση των NTDs στην δεκαετία του 80 και ύστερα ήταν σχεδόν 10/ Οι πρώτες χώρες,στην Ευρώπη, που εφάρμοσαν πολιτική λήψης συμπληρωμάτων φυλλικού οξέος ήταν η Αγγλία (1992), η Ιρλανδία (1993) και η Ολλανδία (1993). Η Σουηδία, η Δανία, η Νορβηγία, η Πορτογαλία, η Γαλλία και η Ισπανία ακολούθησαν στην πορεία. Η Μάλτα και η Φιλανδία είχαν συστήσει να γίνεται λήψη φυλλικού μόνο μέσω διατροφής τους. Η Αυστρία, το Βέλγιο, η Κροατία, η Γερμανία και η Ιταλία δεν εφάρμοσαν καμιά πολιτική αλλά δεν έλειψαν βέβαια οι συστάσεις και οι οδηγίες για το φυλλικό ως προς τις εγκυμονούσες και τις μέλλουσες μητέρες.( 34 Με την λήψη συμπληρωμάτων, η Αγγλία και η Ιρλανδία μείωσαν τα περιστατικά με NTDs κατά 32% ενώ στις υπόλοιπες χώρες η πτώση αποτέλεσε ένα ποσοστό 17%. Όσον αφορά τις χώρες που δεν έλαβε μέτρα για την συμπληρωματική λήψη του φυλλικού οξέος παρουσιάστηκε μια μικρή μείωση της τάξεως του 9%. Η επικράτηση των NTDs νοσημάτων δεν μειώθηκε ουσιαστικά,από την προηγούμενη δεκαετία στην Ευρώπη, εκτός από τις μισές χώρες όπου εφάρμοσαν πολιτική αντιμετώπιση για την καταπολέμησή τους. Η ποσοστιαία πτώση στην Αγγλία και στην Ιρλανδία ήταν 32% και φαίνεται να έχουν ξεπεράσει τις υπόλοιπες ευρωπαϊκές χώρες. Φαίνεται λοιπόν ότι μόνο οι συστάσεις για τα συμπληρώματα του φυλλικού οξέος δεν είναι αρκετά ικανοποιητικό μέσο πρόληψης των NTDs νοσημάτων. Πολλές γυναίκες δεν λαμβάνουν τα απαιτούμενα συμπληρώματα πριν ξεκινήσει η εγκυμοσύνη τους ή δεν ενημερώνονται για τις πιθανές παρεμβάσεις που μπορούν να γίνουν στην διατροφή τους με σκοπό την μεγαλύτερη πρόσληψη του φυλλικού οξέος ενώ οι περισσότερες εγκυμοσύνες στις περισσότερες χώρες είναι απρογραμμάτιστες. (35) 24\n25 Τα επίπεδα του φυλλικού οξέος μπορούν όμως, πέρα από τα συμπληρώματα, να αυξηθούν στις περισσότερες εγκυμονούσες μέσω της πρόσληψης φυλλικού από εμπλουτισμένα τρόφιμα σε καθημερινή βάση. Ο παραπάνω τρόπος για την μείωση του κινδύνου για NTDs θα βοηθούσε περισσότερο τις χώρες και σε κοινωνικοοικονομικό επίπεδο. Είναι απαράδεκτο, λοιπόν να μην εφαρμόζεται σε όλες τις χώρες πολιτική αντιμετώπιση για την πρόληψη των NTDs νοσημάτων, και να εφαρμόζεται περισσότερο ο υπέρηχος του εμβρύου για τυχόν διακοπή της εγκυμοσύνης σε περίπτωση παρουσίας διαταραχής του νευρικού σωλήνα στο έμβρυο. 4.2 Συμπληρώματα φυλλικού οξέος και NTDs Πολυάριθμες έρευνες υποστηρίζουν ότι η ανεπάρκεια θρεπτικών συστατικών, και πιο συγκεκριμένα η ανεπάρκεια φυλλικού οξέος μπορεί να έχει δυσμενή αποτελέσματα για το έμβρυο. Μια μαία από την Ολλανδία,που εργαζόταν από το 1693 έως το 1745 παρατήρησε μια αύξηση στα NTDs νοσήματα το έτος 1722 και το 1732, δύο χρονιές που σχετίζονταν με φτωχιές σοδιές(36) Παρατήρησε επίσης ότι τα παιδιά με NTDs προήλθαν από τις πιο φτωχές οικογένειες της αστικής περιοχής. Βέβαια,παρόμοιες συνέπειες παρατηρήθηκαν και κατά την διάρκεια του Β Παγκοσμίου πολέμου. Πέρα από την χαρακτηριστική μείωση των συνολικών γεννήσεων και του βάρους των νεογέννητων, την συγκεκριμένη αυτή περίοδο, υπήρχε και μια σημαντική αύξηση των NTDs νοσημάτων. Οι πρώιμες επιδημιολογικές έρευνες επικεντρώθηκαν κυρίως στην αιτιολογία των NTDs. Ωστόσο,τα τελευταία 10 με 20 χρόνια έγιναν έρευνες που εστιάζουν στα θετικά αποτελέσματα της πρόσληψης βιταμινών πριν την σύλληψη του εμβρύου, και συγκεκριμένα του φυλλικού οξέος για την πρόληψη των NTDs νοσημάτων. Το κίνητρο για την μετατόπιση του ενδιαφέροντος ήταν μια μελέτη από τους Smithells και τους συνεργάτες τους.(37) Οι παραπάνω μέτρησαν τα επίπεδα βιταμίνης στο αίμα,κατά το πρώτο τρίμηνο εγκυμοσύνης,σε γυναίκες που κυοφορούσαν έμβρυο με NTD και παρατήρησαν ότι το φυλλικό οξύ στα ερυθρά αιμοσφαίρια ήταν σημαντικά χαμηλό,συγκριτικά με γυναίκες σε φυσιολογική εγκυμοσύνη. Πρέπει να σημειωθεί ότι είχε μειωθεί μόνο το φυλλικό οξύ στα ερυθρά αιμοσφαίρια και όχι το φυλλικό του ορού του 25\n26 αίματος. Το φυλλικό στα ερυθρά αιμοσφαίρια χρησιμοποιείται ως δείκτης για τις αποθήκες του φυλλικού οξέος στον οργανισμό,ενώ το φυλλικό στον ορό του αίματος προσδιορίζει την πρόσφατη διαιτητική πρόσληψη. (folate homocysteine). Για τον παραπάνω λόγο λοιπόν, οι Smithells (37) ισχυρίστηκαν ότι οι αποθήκες του φυλλικού οξέος είναι χαμηλές στις γυναίκες με μια εγκυμοσύνη με NTD, ακόμα και αν τα πρόσφατα γεύματά τους περιείχαν αρκετή ποσότητα της βιταμίνης αυτής. Αυτή η έρευνα είχε σαν αποτέλεσμα την υπόθεση ότι η συμπληρωματική λήψη φυλλικού οξέος μπορεί να προστατεύσει από τα NTDs νοσήματα. Τα ερυθρά αιμοσφαίρια δεν προμηθεύουν τον οργανισμό με φυλλικό οξύ. Αντίθετα έχει αναφερθεί ότι σχετίζεται με την συγκέντρωση του φυλλικού στο συκώτι.(38.). Το φυλλικό οξύ στα ερυθρά αιμοσφαίρια, όπως αναφέρθηκε, χρησιμοποιείται ως δείκτης για την ποσότητα του αποθηκευμένου φυλλικού οξέος στον οργανισμό μας. Για να υπάρχει μειωμένος κίνδυνος εμφάνισης NTD το φυλλικό των ερυθρών (RBC folate) πρέπει να είναι μεγαλύτερο από 906 nmol/l. Ωστόσο πρέπει να τονιστεί ότι το πλάσμα του αίματος παρέχει στον οργανισμό την ποσότητα φυλλικού που χρειάζεται η γυναίκα. Χαμηλές συγκεντρώσεις φυλλικού οξέος στο πλάσμα έχουν δείξει να σχετίζονται με αυξημένο κίνδυνο παρουσίας NTDs Η ευεργετική δράση των συμπληρωμάτων σε σχέση με τις φυσικές πηγές φυλλικού στα τρόφιμα Στις πηγές φυλλικού οξέος μέσω της διατροφής, το φυλλικό οξύ λαμβάνεται στον οργανισμό ως πτερουλοπολυγλουταμικό οξύ,ενώ αντίθετα στα συμπληρώματα βρίσκεται με την μορφή του πτερουλογλουταμικού οξέος. Η βιοδιαθεσιμότητα του φυλλικού στα τρόφιμα ποικίλλει. Για παράδειγμα, ένας αντι φυλλικός παράγοντας στον αρακά ή στα χόρτα μπορεί να εμποδίσει την απορρόφηση του φυλλικού στον οργανισμό. Επιπρόσθετα, η έκθεση στην θερμότητα και στο φως κατά το μαγείρεμα και την αποθήκευση πιθανώς να προκαλέσει απώλεια της βιταμίνης. Απ την άλλη πλευρά, η συνθετική μορφή της βιταμίνης που βρίσκεται στο συμπλήρωμα έχει σχετικά μεγάλη σταθερότητα και η απορρόφηση της είναι πιο εύκολη. Σύμφωνα,λοιπόν,με τα παραπάνω δεδομένα η ποσότητα φυλλικού στο αίμα της μητέρας,πιθανώς να εξαρτάται από την μορφή στην 26\n27 οποία βρίσκεται το φυλλικό οξέος και όχι μόνο από την ποσότητα την οποία λαμβάνει. Ο Brown και οι συνεργάτες του βρήκε οι γυναίκες που παίρνουν συμπληρώματα φυλλικού οξέος 4 εβδομάδες περίπου πριν την κύηση και το 3μηνο μετά την σύλληψη, μπορούν να αυξήσουν σημαντικά την ποσότητα του φυλλικού στα κύτταρα των ερυθρών αιμοσφαιρίων.(39) Παρ όλα αυτά δεν βρέθηκαν τα ίδια αποτελέσματα και για τις γυναίκες όπου αύξησαν την διαιτητική τους πρόσληψη σε φυλλικό οξύ. Το παραπάνω αποδεικνύει την σημασία των συμπληρωμάτων και των εμπλουτισμένων τροφίμων στην καθημερινή βάση της εγκύου αφού με τον τρόπο αυτό τα επίπεδα του φυλλικού στα RBC αυξήθηκαν. Αντίθετα οι γυναίκες όπου δεν παίρνουν συμπληρώματα ενώ απλά καταναλώνουν περισσότερα φυσικά τρόφιμα πλούσια σε φυλλικό οξύ δεν παρουσίασαν την απαιτούμενη αύξηση του φυλλικού οξέος. Συμπερασματικά, το φυλλικό οξύ στα συμπληρώματα υπό μορφής πτερουλογλουταμικό οξέος είναι πιο αποτελεσματικό για την αύξηση του φυλλικού στα RBC συγκριτικά με τις φυσικές πηγές του φυλλικού. Δυστυχώς ένα μικρό ποσοστό των μητέρων ακολουθούν τις ακριβείς οδηγίες για μια ασφαλή εγκυμοσύνη. Ακόμα πιο λίγες οι μητέρες που θα λάβουν συμπληρώματα φυλλικού οξέος για διάστημα 4 εβδομάδων πριν ακόμα από την σύλληψη του εμβρύου. Έρευνα που έλαβε μέρος στην Αυστραλία το 2007(40)έδειξε ότι μόνο το 29% πήρε συμπλήρωμα πριν την εγκυμοσύνη, ενώ το 23% έλαβε μg φυλλικό για τουλάχιστον 4 εβδομάδες πριν την σύλληψη. Κατά την διάρκεια της κύησης 79% πήραν φυλλικό οξύ, από τις οποίες οι περισσότερες ξεκίνησαν την συμπληρωματική λήψη πριν τις 13 εβδομάδες. Μόνο το 8% των γυναικών δεν έλαβε καθόλου φυλλικό καθ όλη τη διάρκεια της εγκυμοσύνης. Αποθαρρυντικά και τα αποτελέσματα από έρευνα που έγινε στην Ιρλανδία το 2007 (41) αφού μόλις το 13,9% έλαβε συμπλήρωμα φυλλικού πριν την σύλληψη, ενώ ποσοστό 58,8% δεν πήρε κανένα συμπλήρωμα. Πάνω από το 30% των μητέρων είχε φυλλικό οξύ στα ερυθρά αιμοσφαίρια χαμηλότερο από 400ng/L. NTDs νοσήματα παρατηρούνται σε περιπτώσεις όπου το φυλλικό στα RBC είναι μεταξύ ng/l. Έρευνα που πραγματοποιήθηκε στην Κίνα με χρονική διάρκεια δύο έτη,κατέγραψε 9 περιστατικά NTD από τις εγκυμοσύνες, οι οποίες είχαν λάβει συμπληρώματα φυλλικού οξέος πριν την σύλληψη του εμβρύου (επικράτηση NTDs= 0.35/1,000 εγκυμοσύνες). Αντίθετα οι γυναίκες που δεν 27\n28 έλαβαν συμπληρώματα εμφάνισαν 48 περιπτώσεις NTDs από τις εγκυμοσύνες. (επικράτηση NTDs νοσημάτων= 1.80/1,000 εγκυμοσύνες). Τα συμπληρώματα του φυλλικού οξέος πριν την σύλληψη, συγκεκριμένα 2 μήνες πριν,και για τους 2 πρώτους μήνες της εγκυμοσύνης πρέπει να λαμβάνονται υποχρεωτικά, για να μειωθεί ο κίνδυνος εμφάνισης NTD νοσήματος. Επιπλέον οι εγκυμονούσες πρέπει να δώσουν έμφαση και στην συχνότητα της λήψης του συμπληρώματος η οποία πρέπει να ξεπερνάει τις 5 φορές εβδομαδιαίως.(42) Στην Δυτική Αυστραλία, η χρήση συμπληρωμάτων φυλλικού οξέος προωθήθηκε το 1992,ενώ ο εμπλουτισμός μερικών τροφών έγινε επιτρεπτός από το Από το 1996 έως το 2006, σύμφωνα με έρευνα (43) που πραγματοποιήθηκε στην Αυστραλία, παρουσιάστηκε μια μείωση στα NTDs νοσήματα, συγκριτικά με την περίοδο από το 1980 μέχρι το 1992.Συγκεκριμένα η ανεγκεφαλία μειώθηκε κατά 32%,η δισχιδής ράχη κατά 23% και 34% η εγκεφαλοκήλη. Όταν μια εγκυμονούσα λαμβάνει την ποσότητα των 0,4 mg από τα συμπληρώματα φυλλικού οξέος ο κίνδυνος για παρουσία NTDs νοσημάτων μειώνεται από 40 80% (44,45). Οι συστάσεις όμως μόνο δεν φαίνεται να είναι αρκετά αποτελεσματικές. Στην πραγματικότητα, μόνο το 5% των γυναικών, από έρευνα που πραγματοποιήθηκε στην Ελβετία(46), έλαβαν φυλλικό οξύ με τον σωστό τρόπο ενώ οι γιατροί δεν ήταν σωστά ενημερωμένοι για την πρόσληψη του φυλλικού από τις εγκυμονούσες. Η γέννηση ενός βρέφους με NTD νόσημα είναι μια πολύ στρεσσογόνος κατάσταση για τους γονείς. Γι αυτό και οι παιδίατροι δεν θέτουν ερωτήσεις στους γονείς για την ποσότητα φυλλικού οξέος που κατανάλωσε η μητέρα στο πρώτο διάστημα της κύησης,για να αποφύγουν προκλητικά συναισθήματα ενοχής και αυτοκριτικής. Πολλές εγκυμονούσες αγνοούν την ανάγκη και την χρησιμότητα της λήψης φυλλικού οξέος, ειδικά οι γυναίκες οι οποίες δεν είχαν προγραμματίσει την εγκυμοσύνη τους. Στην Ελβετία εκτιμάται ένα ποσοστό 50% γυναικών που δεν προγραμμάτισαν την εγκυμοσύνη τους, σύμφωνα με το SSGO (Swiss Society of Gynaecology and Obstetrics) και είναι ανάλογο με τα δεδομένα στοιχεία της Γαλλίας. Οι πιο νεαρές μητέρες, οι λιγότερο μορφωμένες και οι αλλοδαπές είναι οι πιο ευάλωτες ομάδες για τα NTDs νοσήματα. Στην πραγματικότητα, το 28


Οργισμένος ιδιοκτήτης καταστήματος στη Βαρυμπόμπη: "Πονάω, είναι η περιουσία μου, μας άφησαν έτσι" - 04.08.2021, Sputnik Ελλάδα\nΙδιοκτήτης καταστήματος στην πλατεία Βαρυμπόμπης μιλάει στο Sputnik για την καταστροφή που υπέστη η περιουσία του. 04.08.2021, Sputnik Ελλάδα\nΟ Κυριάκος Μπαρδής, ιδιοκτήτης καταστήματος φρέσκων και κατεψυγμένων τροφίμων στην πλατεία Βαρυμπόμπης είδε την επιχείρηση του να τυλίγεται στις φλόγες. Μέσα σε λίγα λεπτά, οι κόποι μιας ολόκληρης ζωής έγιναν στάχτη.«Η φωτιά ξεκίνησε γύρω στις 12:30 με μια μικρή εστία λίγο πιο πάνω από εδώ» περιγράφει. Και συνεχίζει καταγγέλλοντας ότι «δυστυχώς δεν εμφανίστηκε κανένα πυροσβεστικό όχημα ή αεροπλάνο εκείνη τη στιγμή, μετά από 1 με 1:30 ώρα εμφανίστηκε ένα αεροπλάνο και ένα ελικόπτερο, μετά επεκτάθηκε η φωτιά περί τα 20 χιλιόμετρα. Τότε ξεκίνησαν να στέλνουν αεροπλάνα και ελικόπτερα, η καταστροφή όμως είχε γίνει». Όλα τα μηχανήματα στο μαγαζί του, τα ψυγεία και τα εμπορεύματα έχουν καταστρέφει. Υπολογίζει ότι η ζημιά που έχει γίνει φτάνει τις 200 με 250 χιλιάδες ευρώ. «Εάν είχαν στείλει οχήματα και εναέρια από την αρχή δεν θα είχε γίνει τόσο μεγάλη καταστροφή» αναφωνεί αγανακτισμένος. «Μιλάω έτσι γιατί πονάω, είναι η περιουσία μας, μας άφησαν έτσι» λέει στο Sputnik ο κ. Μπαρδής. Τέλος, όπως καταγγέλλει, χθες στην περιοχή δεν είχε ανέμους αλλά άπνοια.Στάχτη 12.500 στρέμματα στη ΒαρυμπόμπηΟ Νίκος Χαρδαλιάς ανακοίνωσε σήμερα ότι μέχρι στιγμής έχουν καεί 12.5000 στρέμματα στη Βαριμπόμπη.Μάλιστα, όπως είπε έχει ήδη ενεργοποιηθεί η υπηρεσία Copernicus για τη χαρτογράφηση της καταστροφής.Σύμφωνα με τις πρώτες εκτιμήσεις που επικαλέστηκε ο κ. Χαρδαλιάς, σοβαρές ζημιές από τη φωτιά έχουν υποστεί 76 σπίτια και μικρότερες18. Συνολικά 94 σπίτια κάηκαν ολοσχερώς.Επιπλέον, σύμφωνα με τα ίδια στοιχεία, 27 επιχειρήσεις έχουν υποστεί σοβαρές καταστροφές και 82 οχήματα έχουν καεί. Περίπου 64 άλλα οχήματα έχουν ζημιές.\nφωτιά, πυρκαγιά, καταστροφές, κάτοικοι, σπίτια, βαρυμπόμπη, επιχειρήσεις\n© Sputnik / Αναστασία ΣταματοπούλουΚαμένα παντού στη Βαρυμπόμπη\nΙδιοκτήτης καταστήματος στην πλατεία Βαρυμπόμπης μιλάει στο Sputnik για την καταστροφή που υπέστη η περιουσία του.\nΟ Κυριάκος Μπαρδής, ιδιοκτήτης καταστήματος φρέσκων και κατεψυγμένων τροφίμων στην πλατεία Βαρυμπόμπης είδε την επιχείρηση του να τυλίγεται στις φλόγες. Μέσα σε λίγα λεπτά, οι κόποι μιας ολόκληρης ζωής έγιναν στάχτη.\n4 Αυγούστου, 13:28\n«Η φωτιά ξεκίνησε γύρω στις 12:30 με μια μικρή εστία λίγο πιο πάνω από εδώ» περιγράφει.\nΚαι συνεχίζει καταγγέλλοντας ότι «δυστυχώς δεν εμφανίστηκε κανένα πυροσβεστικό όχημα ή αεροπλάνο εκείνη τη στιγμή, μετά από 1 με 1:30 ώρα εμφανίστηκε ένα αεροπλάνο και ένα ελικόπτερο, μετά επεκτάθηκε η φωτιά περί τα 20 χιλιόμετρα. Τότε ξεκίνησαν να στέλνουν αεροπλάνα και ελικόπτερα, η καταστροφή όμως είχε γίνει».\nΌλα τα μηχανήματα στο μαγαζί του, τα ψυγεία και τα εμπορεύματα έχουν καταστρέφει.\nΥπολογίζει ότι η ζημιά που έχει γίνει φτάνει τις 200 με 250 χιλιάδες ευρώ. «Εάν είχαν στείλει οχήματα και εναέρια από την αρχή δεν θα είχε γίνει τόσο μεγάλη καταστροφή» αναφωνεί αγανακτισμένος.\n«Μιλάω έτσι γιατί πονάω, είναι η περιουσία μας, μας άφησαν έτσι» λέει στο Sputnik ο κ. Μπαρδής. Τέλος, όπως καταγγέλλει, χθες στην περιοχή δεν είχε ανέμους αλλά άπνοια.\nΣτάχτη 12.500 στρέμματα στη Βαρυμπόμπη\nΟ Νίκος Χαρδαλιάς ανακοίνωσε σήμερα ότι μέχρι στιγμής έχουν καεί 12.5000 στρέμματα στη Βαριμπόμπη.\nΜάλιστα, όπως είπε έχει ήδη ενεργοποιηθεί η υπηρεσία Copernicus για τη χαρτογράφηση της καταστροφής.\nΣύμφωνα με τις πρώτες εκτιμήσεις που επικαλέστηκε ο κ. Χαρδαλιάς, σοβαρές ζημιές από τη φωτιά έχουν υποστεί 76 σπίτια και μικρότερες18. Συνολικά 94 σπίτια κάηκαν ολοσχερώς.\nΕπιπλέον, σύμφωνα με τα ίδια στοιχεία, 27 επιχειρήσεις έχουν υποστεί σοβαρές καταστροφές και 82 οχήματα έχουν καεί. Περίπου 64 άλλα οχήματα έχουν ζημιές.


Πληροφορίες Πωλήσεων - Ενοικιάσεων Ακινήτων της Τεχνικής & Εμπορικής Εταιρείας Γεώργιος Ζητουνιάτης & ΣΙΑ ΟTEΕ. Ανδρεαδάκη 26 , 2ος όροφος . 32100-Λιβαδειά. τηλ επικοινωνίας 2261029629 - 6944757868 - 6978942762\nΘεωρία θερμογραφίας, ΕΜΠ-Εργαστήριο Τεχνικών Υλικών, Αιμίλιος Κορωναίος (2003) [.pdf format]\nΤο θερμικό "αποτύπωμα" ενός κτιρίου με τη χρήση κάμερας υπερύθρων ή θερμοκάμερα, είναι μια μη καταστρεπτική μέθοδος, η οποία μας παρέχει αρκετά σαφή εικόνα της κατάστασης του κτιρίου εντοπίζοντας άμεσα προβλήματα όπως θερμογέφυρες, ελλειπή ή προβληματική θερμομόνωση, εστίες υγρασίας, έλλειψη ή αστοχίες υγρομόνωσης και άλλα.\nΜε την χρήση θερμοκάμερας μπορεί να διερευνηθεί η κατάσταση της ενδοδαπέδιας θέρμανσης ή των σωληνώσεων θέρμανσης, καθώς και τυχόν προβλήματα των Η/Μ εγκαταστάσεων. Η θερμογράφηση του κτιρίου συμβάλλει ιδιαίτερα στον επιτυχή έλεγχο πριν και μετά την ενεργειακή ανακαίνιση των κτιρίων.\nΗ εταιρεία μας προσφέρει τις ακόλουθες υπηρεσίες:\nΘερμογράφηση του κτιριακού κελύφους εξωτερικά και εσωτερικά για τον εντοπισμό προβληματικών περιοχών\nΘερμογράφηση του κτιρίου για τον εντοπισμό εστιών υγρασίας\nΘερμογράφηση όλων των υδραυλικών και μηχανολογικών εγκαταστάσεων για τυχόν διαρροές\nΘερμογράφηση ηλεκτρολογικών πινάκων και διάγνωση υπερθερμάνσεων\nΜέτρηση της ποιότητας εσωτερικού πειριβάλλοντος, σε συνδυασμό με άλλο κατάλληλο εξοπλισμό.\nΓια όλες τις παραπάνω υπηρεσίες η εταιρεία συντάσσει και παραδίδει έκθεση με τ’ αποτελέσματα της θερμογράφησης.\nΟι θερμογραφήσεις που πραγματοποιούνται από την εταιρεία μας γίνονται από εκπαιδευμένο και πιστοποιημένο προσωπικό.\nΚατά την θερμογράφηση θα χρησιμοποιηθεί κατάλληλα διακριβωμένη θερμοκάμερα όπως προβλέπεται στα πρότυπα ΕΝ 61000-6-4 και ΕΝ 61000-6-2.\nΓ Δ Ζητουνιάτης & ΣΙΑ ΟΤΕΕ\nΠολιτικός Μηχανικός ΕΜΠ ,MSc\nΑΜ ΤΕΕ 63181\nΕνεργειακός Επιθεωρητής Γ τάξης,\nΑ.Μ. Ε.Υ.Εν.Επ 112\nΑνδρεαδάκη 26 , 2ος όροφος\nΛιβαδειά - 32131\nBerlin -winter '07\nΜΕΛΕΤΗ ΕΝΕΡΓΕΙΑΚΗΣ ΑΠΟΔΟΣΗΣ (ΜΕΑ) - ΠΙΣΤΟΠΟΙΗΤΙΚΟ ΕΝΕΡΓΕΙΑΚΗΣ ΑΠΟΔΟΣΗΣ (ΠΕΑ)\nΜε τον ΚΕΝΑΚ θεσμοθετείται ο ολοκληρωμένος ενεργειακός σχεδιασμός στον κτιριακό τομέα με σκοπό τη βελτίωση της ενεργειακής απόδοσής των κτιρίων, την εξοικονόμηση ενέργειας και την προστασία του περιβάλλοντος, με συγκεκριμένες δράσεις:\nΕκπόνηση Μελέτης Ενεργειακής Απόδοσης Κτιρίων\nΘέσπιση ελάχιστων απαιτήσεων ενεργειακής απόδοσης κτιρίων\nΕνεργειακή Κατάταξη Κτιρίων (Πιστοποιητικό Ενεργειακής Απόδοσης)\nΕνεργειακές Επιθεωρήσεις κτιρίων, λεβήτων και εγκαταστάσεων θέρμανσης και κλιματισμού\nΗ Μελέτη Ενεργειακής Απόδοσης Κτιρίων αντικαθιστά τη μελέτη θερμομόνωσης και θα εκπονείται μετά την 1/10/2010 για κάθε κτίριο (άνω των 50 τ.μ.), νέο ή υφιστάμενο που ανακαινίζεται ριζικά και βασίζεται σε μια συγκεκριμένη μεθοδολογία η οποία αναφέρεται:\nα) στην απαίτηση κάλυψης ελάχιστων προδιαγραφών του κτιρίου όσον αφορά στο σχεδιασμό του, το κτιριακό κέλυφος και τις ηλεκτρομηχανολογικές εγκαταστάσεις και\nβ) στη σύγκρισή του με κτίριο αναφοράς. Ως κτίριο αναφοράς νοείται κτίριο με τα ίδια γεωμετρικά χαρακτηριστικά, θέση, προσανατολισμό, χρήση και χαρακτηριστικά λειτουργίας με το εξεταζόμενο κτίριο που πληροί όμως ελάχιστες προδιαγραφές και έχει καθορισμένα τεχνικά χαρακτηριστικά.\nΤο Πιστοποιητικό Ενεργειακής Απόδοσης ισχύει για δέκα χρόνια και αφορά σε όλα τα κτίρια, συνολικής επιφάνειας άνω των 50 τ.μ., νέα ή υφιστάμενα που υπόκεινται σε ριζική ανακαίνιση, τα υφιστάμενα κτίρια επιφάνειας άνω των 50 τ.μ. ή τμήματα αυτών όταν πωλούνται (10/1/2011) ή εκμισθώνονται (9/7/2011) , καθώς και σε όλα τα κτίρια του δημόσιου & ευρύτερου δημόσιου τομέα. Η απαίτηση Πιστοποιητικού Ενεργειακής Απόδοσης στην περίπτωση αγοροπωλησίας και ενοικίασης τίθεται σε εφαρμογή από 9 Ιανουαρίου 2011.\nΤο Πιστοποιητικό Ενεργειακής Απόδοσης περιλαμβάνει, μεταξύ άλλων, τα αποτελέσματα της αξιολόγησης του ενεργειακού επιθεωρητή και συστάσεις για τη βελτίωση της ενεργειακής απόδοσης του κτιρίου, ώστε οι καταναλωτές να είναι σε θέση να συγκρίνουν και να αξιολογήσουν την πραγματική τους κατανάλωση και τις τυχόν δυνατότητες βελτίωσης της ενεργειακής απόδοσης. Η έκδοση του πιστοποιητικού είναι υποχρεωτική.\nΗ ενεργειακή επιθεώρηση αποτελεί ένα σημαντικό εργαλείο διάγνωσης της ενεργειακής κατάστασης των υφιστάμενων κτιρίων και των δυνατοτήτων βελτίωσής της, αλλά και της εφαρμογής της νομοθεσίας για την ενεργειακή απόδοση των νέων κτιρίων. Ο ιδιώτης Ενεργειακός Επιθεωρητής, που θα ενταχθεί σε Μητρώο Ενεργειακών Επιθεωρητών του ΥΠΕΚΑ, επιθεωρεί το κτίριο και το κατατάσσει σε ενεργειακή κατηγορία, βάσει του λόγου της κατανάλωσης του κτιρίου προς την κατανάλωση του κτιρίου αναφοράς.\nΕΝΕΡΓΕΙΑΚΗ ΕΠΙΘΕΩΡΗΣΗ & ΝΟΜΙΚΟ ΠΛΑΙΣΙΟ\nΣτο Προεδρικό Διάταγμα 100/2010 για τους Ενεργειακούς Επιθεωρητές προβλέπονται ελάχιστες νόμιμες αμοιβές των Ενεργειακών Επιθεωρητών Κτηρίων.\nΗ ελάχιστη αμοιβή για την περίπτωση κτηρίων με χρήση κατοικίας, όπως προσδιορίζεται στο ανωτέρω Π.Δ. 100/2010, έχει καθορισθεί ως εξής:\nα) για κτήρια πολλών ιδιοκτησιών (πολυκατοικία), όταν η επιθεώρηση αφορά στο σύνολο του κτηρίου η αμοιβή καθορίζεται σε 1 €/τ.μ. επιφανείας του κτηρίου και δεν μπορεί να είναι μικρότερη από 200€\nβ) για κτήρια πολλών ιδιοκτησιών (πολυκατοικία), όταν η επιθεώρηση αφορά σε τμήμα κτηρίου (μεμονωμένο διαμέρισμα) η αμοιβή καθορίζεται σε 2 €/τ.μ. επιφανείας του κτηρίου και δεν μπορεί να είναι μικρότερη από 150 €\nγ) για μονοκατοικία η αμοιβή καθορίζεται σε 1,5 €/ τ.μ. επιφανείας του κτηρίου και δεν μπορεί να είναι μικρότερη από 200 €\nΓια τον προσδιορισμό της τελικής ελάχιστης αμοιβής, πρέπει να συμπεριληφθεί ο Φόρος Προστιθέμενης Αξίας (Φ.Π.Α.) που αναλογεί.\nΣτην περίπτωση του προγράμματος "Εξοικονόμηση Κατ’ Οίκον" , οι ανωτέρω αμοιβές καλύπτονται από το πρόγραμμα σε ποσοστό 100% υπό την προϋπόθεση υπαγωγής της αίτησης και επίτευξης των ενεργειακών στόχων που τίθενται σε αυτή.\nΕΙΔΙΚΟ ΠΡΟΓΡΑΜΜΑ ΑΝΑΠΤΥΞΗΣ ΦΩΤΟΒΟΛΤΑΪΚΩΝ ΣΥΣΤΗΜΑΤΩΝ\nΤο Ειδικό Πρόγραμμα Ανάπτυξης Φωτοβολταϊκών Συστημάτων μέχρι 10 kWp, αφορά σε κτιριακές εγκαταστάσεις, που χρησιμοποιούνται για κατοικία ή στέγαση πολύ μικρών επιχειρήσεων με διάρκεια του Προγράμματος έως 31 Δεκεμβρίου 2019. Το πρόγραμμα αφορά σε φωτοβολταϊκά συστήματα για παραγωγή ενέργειας που εγχέεται στο Δίκτυο, τα οποία εγκαθίστανται στο δώμα ή τη στέγη κτιρίου, συμπεριλαμβανομένων στεγάστρων βεραντών, προσόψεων και σκιάστρων, όπως αυτά ορίζονται στο ν. 1577/85 (παρ. 6 - άρθρο 11) καθώς και βοηθητικών χώρων του κτιρίου, όπως αποθήκες και χώροι στάθμευσης (παρ. 17 – άρθρο 2). Το Πρόγραμμα αφορά όλη την Επικράτεια. Ως μέγιστη ισχύς των φωτοβολταϊκών συστημάτων ανά εγκατάσταση στο πλαίσιο του Προγράμματος ορίζεται, για την ηπειρωτική χώρα, τα Διασυνδεδεμένα με το Σύστημα νησιά και την Κρήτη τα 10kWp και για τα λοιπά Μη Διασυνδεδεμένα Νησιά τα 5kWp. Δικαίωμα ένταξης στο Πρόγραμμα έχουν φυσικά πρόσωπα μη επιτηδευματίες και φυσικά ή νομικά πρόσωπα επιτηδευματίες που κατατάσσονται στις πολύ μικρές επιχειρήσεις, τα οποία έχουν στην κυριότητα τους το χώρο στον οποίο εγκαθίσταται το φωτοβολταϊκό σύστημα. Δικαίωμα ένταξης στο Πρόγραμμα έχουν επίσης τα Νομικά Πρόσωπα Δημοσίου Δικαίου (Ν.Π.Δ.Δ.) και τα Νομικά Πρόσωπα Ιδιωτικού Δικαίου (Ν.Π.Ι.Δ.) μη κερδοσκοπικού χαρακτήρα, τα οποία έχουν στην κυριότητα τους το χώρο στον οποίο εγκαθίσταται το φωτοβολταϊκό σύστημα. Το δικαίωμα εγκατάστασης φωτοβολταϊκού συστήματος σε κτίριο ιδιοκτησίας Νομικού Προσώπου Δημοσίου Δικαίου (Ν.Π.Δ.Δ.), τη χρήση του οποίου έχει αναλάβει διαχειριστής (π.χ. σχολική επιτροπή), παρέχεται στο διαχειριστή, μετά από συναίνεση του κυρίου του κτιρίου. Στην περίπτωση φωτοβολταϊκού συστήματος σε κοινόχρηστο ή κοινόκτητο χώρο κτιρίου, επιτρέπεται η εγκατάσταση ενός και μόνο συστήματος. Δικαίωμα ένταξης στο Πρόγραμμα έχουν οι κύριοι οριζόντιων ιδιοκτησιών εκπροσωπούμενοι από το διαχειριστή ή ένας εκ των κυρίων των οριζόντιων ιδιοκτησιών μετά από παραχώρηση της χρήσης του κοινόχρηστου ή κοινόκτητου χώρου από τους λοιπούς συνιδιοκτήτες. Προϋπόθεση αποτελεί η συμφωνία του συνόλου των συνιδιοκτητών που αποδεικνύεται με πρακτικό ομόφωνης απόφασης της γενικής συνέλευσης ή με έγγραφη συμφωνία όλων των συνιδιοκτητών του κτιρίου, με ευθύνη των ενδιαφερομένων. Επιτρέπεται η παραχώρηση χρήσης χώρου για την εγκατάσταση φωτοβολταϊκού συστήματος, μετά από έγγραφη συμφωνία του κυρίου του χώρου αυτού, σε κύριο οριζόντιας ιδιοκτησίας του κτιρίου όπου βρίσκεται ο χώρος. Προϋπόθεση για την ένταξη φωτοβολταϊκού συστήματος στο Πρόγραμμα είναι η ύπαρξη ενεργής σύνδεσης κατανάλωσης ηλεκτρικού ρεύματος στο όνομα του κυρίου του φωτοβολταϊκού στο κτίριο όπου το σύστημα εγκαθίσταται. Μέρος των θερμικών αναγκών σε ζεστό νερό χρήσης της ιδιοκτησίας του κυρίου του φωτοβολταϊκού, εφόσον αυτή χρησιμοποιείται για κατοικία, πρέπει να καλύπτεται με χρήση ανανεώσιμων πηγών ενέργειας, όπως ενδεικτικά ηλιοθερμικά, ηλιακοί θερμοσίφωνες. Προϋπόθεση και όρος για την ένταξη φωτοβολταϊκού συστήματος στο Πρόγραμμα είναι η μη ύπαρξη δημόσιας ενίσχυσης στο πλαίσιο του Αναπτυξιακού Επενδυτικού νόμου, όπως κάθε φορά ισχύει, των συγχρηματοδοτούμενων από την Ευρωπαϊκή Ένωση δράσεων χρηματοδότησης (πχ. στο πλαίσιο ΕΠ του ΕΣΠΑ) και γενικότερα οποιουδήποτε άλλου προγράμματος χρηματοδότησης. ypeka.gr\nΑν αντιμετωπίζετε προβλήματα στο σπίτι με\n- υδραυλικές εγκαταστάσεις / αποχετεύσεις\n- δάπεδα (πατώματα,πλακάκια κα)\n- πάσης φύσεως υγρασίες\n- μονώσεις ταρατσών / στεγών\n- σφραγίσεις κουφωμάτων\n- ντουλάπες / πόρτες / κουζίνες\nκαι βρίσκεστε στην περιοχή μας (επαρχία Λιβαδειάς Βοιωτίας)\nώρες 08:30 - 15:00 , Δευτέρα - Σάββατο\nΕξοχική Ορεινή Κατοικία\nΠρόγραμμα σε εξέλιξη.\nΣτο ορεινό όγκο του Ελικώνα εντός του εξαιρετικού ελατόφυτου οικισμού Ελικώνα του Δ Λιβαδειάς (Ζερίκι) σε ιδιόκτητα οικόπεδα πρόκειται να ανεγερθούν διπλοκατοικίες.\nΕπικοινωνείτε με την εταιρεία για λεπτομέρειες.\nΑπολαύστε τη δική σας εξοχική κατοικία χωρίς να επηρεαστεί ο καθημερινός χρόνος σας\nΗ εταιρεία αναλαμβάνει να διεκπεραιώσει όλες τις διαδικασίες έκδοσης οικοδομικής άδειας σε ιδιόκτητο οικόπεδό σας, σε Βοιωτία & Αττική και εξ ολοκλήρου την κατασκευή της εξοχικής ή αστικής σας κατοικίας, βάσει συμφωνημένων σχεδίων, με την υψηλότερη σχέση Ποιότητας / Κόστους, δίχως ο ιδιοκτήτης να δαπανήσει από τον πολύτιμο καθημερινό χρόνο του.


Αιφνιδίως χθες βράδυ το Διεθνές Νομισματικό Ταμείο ανακάλυψε ξαφνικά στην ελληνική πρόταση υφεσιακά μέτρα που πλήττουν την εγχώρια επιχειρηματικότητα και γι αυτό εμποδίζει τη συμφωνία, ζητώντας αλλαγή του μείγματος των συμφωνηθέντων με τελικό στόχο περαιτέρω περικοπές σε μισθούς και συντάξεις.\nΠριν από τη σημερινή κρίσιμη συνεδρίαση του Eurogroup, ο Αλέξης Τσίπρας θα συναντηθεί σήμερα με Ντράγκι, Γιούνκερ και Λαγκάρντ προκειμένου να βρεθεί λύση.\nΣτο πλευρό του Ταμείου οι χθεσινές ανακοινώσεις από ΣΕΒ, ΕΒΕΑ, ΓΣΕΒΕΕ, ΣΕΤΕ και Ελληνοαμερικανικό Επιμελητήριο, αλλά και ο Βόλφανγκ Σόιμπλε. Ζητούν ένα «άλλο μίγμα πολιτικής», που σε απλά ελληνικά σημαίνει περαιτέρω περικοπές στον δημόσιο τομέα, ήτοι σε μισθούς, συντάξεις.\nΧθες οι Νίκος Παππάς και Ευκλείδης Τσακαλώτος βρίσκονταν σε διαρκείς συζητήσεις με εκπροσώπους των θεσμών και είχαν τηλεφωνική επικοινωνία με το Μαξίμου και το οικονομικό επιτελείο στην Αθήνα, ώστε να «κλειδώσουν» μέσα σε περίπου 36 ώρες τα μέτρα της συμφωνίας.\nΗ ελληνική αντιπροσωπεία εργάζεται σε πολιτικό και τεχνικό επίπεδο για το ποιο θα είναι τελικά το «πρόσημο» της συμφωνίας και θέτει τα δικά της «προαπαιτούμενα», που αφορούν την τεχνική συμφωνία (Staff Level Agreement), το αναπτυξιακό πακέτο και το χρέος.\nΚυβερνητικοί κύκλοι σημειώνουν πως η κυβέρνηση έχει κλείσει τα «όρια της ελαστικότητάς της» και δεν είναι διατεθειμένη να δεχτεί περαιτέρω μέτρα από αυτά που έχει προτείνει, ενώ η ηγεσία αναγνωρίζει ότι σε αυτά περιλαμβάνονται και «δύσκολα», όπως και άλλα, τα οποία όμως βαρύνουν για πρώτη φορά τους «μονίμως ευεργετημένους».\nΗ κατάληξη των διαπραγματεύσεων θα κρίνει τελικά την πολυπόθητη συμφωνία, για την οποία κορυφαίοι κυβερνητικοί παράγοντες τονίζουν ότι πρέπει να ιδωθεί τελικά μακροσκοπικά, δηλαδή η «μεγάλη εικόνα» της και όχι κάθε μέτρο ξεχωριστά.\nΑναφορές του γερμανικού Τύπου στην σκληρή στάση του ΔΝΤ\nΣτις διαφωνίες μεταξύ της σκληρής γραμμής του Διεθνούς Νομισματικού Ταμείου και της πιο διαλλακτικής Κομισιόν σε ό,τι αφορά την κρίση στην Ελλάδα αναφέρεται σήμερα ο γερμανικός Τύπος\n«Τώρα συγκρούονται και οι πιστωτές της Αθήνας μεταξύ τους», είναι ο χαρακτηριστικός τίτλος της εφημερίδας Suddeutsche Zeitung, με τον γερμανικές εφημερίδες να επικεντρώνονται στις διαφωνίες μεταξύ του ΔΝΤ και της Ευρωπαϊκής Επιτροπής σε ό,τι αφορά την κρίση στην Ελλάδα.\nΣύμφωνα με την εφημερίδα, το ΔΝΤ κατηγορεί την Κομισιόν ότι έχει κάνει πολλές υποχωρήσεις στα αιτήματά της προκειμένου να επιτευχθεί συμφωνία με την Ελλάδα, ενώ κύκλοι της ΕΕ επικρίνουν το Ταμείο για τη σκληρή στάση του.\nΚύκλοι των πιστωτών σημειώνουν ότι το Ταμείο θεωρεί απαράδεκτο το γεγονός ότι η Κομισιόν είναι έτοιμη να αποδεχθεί όρους πολύ πιο χαλαρούς σε σχέση με τις αρχικές του απαιτήσεις. Αντί η Ευρωπαϊκή Επιτροπή να βασίζεται στο έγγραφο αναφοράς των τριών θεσμών (Κομισιόν, ΕΚΤ και ΔΝΤ) φαίνεται να υιοθετεί κυρίως τις προτάσεις της Αθήνας, προσθέτει το Ταμείο.\nΌμως, όπως διαβάζουμε στην εφημερίδα, την ώρα που φαίνεται να πλησιάζει η τελευταία φάση των διαπραγματεύσεων τίθεται το ερώτημα κατά πόσο οι θεσμοί σε αυτή την κρίσιμη στιγμή θα μαλακώσουν τη στάση τους ή αν θα θέσουν σε κίνδυνο ένα αποτέλεσμα.\nΣύμφωνα με το «Spiegel», οι Ευρωπαίοι μάλλον δεν σκέφτηκαν πολύ το ΔΝΤ στις τελευταίες συζητήσεις τους με την Ελλάδα, αφού οι διαπραγματευτές του Ταμείου διαφωνούν με την πορεία των συζητήσεων. Αν και η Κομισιόν και το Eurogroup χαιρέτισαν τη Δευτέρα τις νέες προτάσεις της Αθήνας, το ΔΝΤ δεν ήταν ευχαριστημένο με τη λίστα.\nΤο σοβαρό περιοδικό επεσήμανε πως τα μέτρα δεν είναι αρκετά συγκεκριμένα και βασίζονται πολύ στην αύξηση της φορολογίας και των εισφορών αντί στη μείωση δαπανών.\n"2,5 δισ. ευρώ έχει βγάλει το ΔΝΤ δανείζοντας την Ελλάδα"


By admin 22 Σεπτεμβρίου, 2017\nΠερίπου 1 στους 500 άνδρες έχουν ένα επιπλέον Χ ή Υ χρωμόσωμα, το οποίο διαταράσσει την παραγωγή σπερματοζωαρίων.\nΧρησιμοποιώντας αρσενικά ποντίκια, οι επιστήμονες του Ινστιτούτου Francis Crick στο Λονδίνο δημιούργησαν πολυδύναμα βλαστοκύτταρα – τα οποία μπορούν να χρησιμοποιηθούν για τη δημιουργία οποιουδήποτε τύπου κυττάρου – από τον ιστό των ωοθηκών. Αυτά υποβλήθηκαν σε επεξεργασία για να γίνουν κύτταρα σπέρματος. Εντέθηκαν σε όρχεις ποντικιού και έγιναν πλήρως λειτουργικά σπερματοζωάρια, επιτρέποντας στα ποντίκια να γονιμοποιήσουν τα θηλυκά.\nΕάν η ίδια τεχνική θα μπορούσε να δουλέψει σε ανθρώπινα βλαστοκύτταρα, θα μπορούσε να επιτρέψει σε πολλούς στείρους άντρες να γίνουν πατέρες. Μια τέτοια θεραπεία θα απαιτούσε μια αλλαγή στο νόμο του Ηνωμένου Βασιλείου που απαγορεύει τη χρήση τεχνητά παραγόμενου σπέρματος για τεκνοποίηση.\nΟι επιστήμονες έχουν ήδη κάνει ένα πρώτο βήμα προς την ανθρώπινη θεραπεία με τη διεξαγωγή προκαταρκτικών πειραμάτων που περιλαμβάνουν άντρες με ένα επιπλέον χρωμόσωμα στα γαμετικά τους κύτταρα. Έδειξαν ότι ήταν δυνατό να παραχθούν βλαστοκύτταρα από τον ιστό που δεν είχε το επιπλέον χρωμόσωμα.\nΘα πρέπει να είναι δυνατή η μετατροπή αυτών των κυττάρων σε γόνιμο σπέρμα, αν και χρειάζεται πολύ περαιτέρω εργασία για τη διαδικασία, λένε οι ερευνητές στο περιοδικό Science.\nTags: Ανδρική στειρότηταεγκυμοσύνηστειρότηταυπογονιμότητα\nΠΡΟΗΓΟΥΜΕΝΟ ΑΡΘΡΟΠόσο επιτυχημένοι θα είναι οι κύκλοι εξωσωματικής γονιμοποίησης;\nΕΠΟΜΕΝΟ ΑΡΘΡΟ [iFertility]Εγκυμοσύνη και στοματικό σεξ: Τι πρέπει να προσέχουν οι γυναίκες